3. การประกอบธุรกิจ

ธุรกิจบันเทิงหลักของกลุ่มประกอบด้วย ธุรกิจเพลง ธุรกิจสื่อ (โทรทัศน์ วิทยุ
และสิ่งพิมพ์ประเภทนิตยสาร) และธุรกิจผลิตภาพยนตร์และรับจ้างผลิต

3.1 ธุรกิจเพลง

ปัจจัยแห่งความสำเร็จ ในการประกอบธุรกิจเพลงของกลุ่มอาร์ เอสมีดังนี้

1) การวางโครงสร้างการประกอบธุรกิจเพลง (Business Model) ในลักษณะครบวงจร
ทุกขั้นตอนของงานดำเนินการภายใต้บริษัทฯ ในกลุ่มดังกล่าวข้างต้น อาร์
เอสมีศิลปินจำนวนมากทำให้สามารถผลิตผลงานได้หลากแนวและมีงานออกสู่ตลาดอย่างต่อเนื่อง
การทำงานเพลงจะนำเสนอแนวคิด กำหนดกลุ่มผู้ฟังเป้าหมายต่อคณะกรรมการบริหารธุรกิจเพลง
(Music Business Management Board) เพื่อพิจารณาอนุมัติในหลักการหลังจากนั้น
การทำงานเพลงจะดำเนินการโดยอิสระโดยทีมทำงานในแต่ละค่าย
โดยสายงานการตลาดธุรกิจเพลงจะเข้ามามีบทบาทในการช่วยวางกลยุทธ์การโปรโมท
การประชาสัมพันธ์ รวมทั้งประสานงานกับหน่วยงานจัดจำหน่ายทำให้ผลงานที่ออกมาผ่านการ
กลั่นกรอง มีคุณภาพตรงกับความต้องการและกระแสความนิยมของตลาด

2) _การวางนโยบายการผลิตผลงานคุณภาพในจำนวนที่เหมาะสม
เน้นให้ความสำคัญกับการดูแลสินค้าเมื่อออกสู่ตลาดอย่างใกล้ชิด
ทำให้การลงทุนผลิตผลงานแต่ละชุดมียอดขายในระดับที่น่าพอใจ

3) การใช้ประโยชน์จากสื่อต่างๆ ไม่ว่าจะเป็นสื่อโทรทัศน์ สื่อวิทยุ และสื่ออินเตอร์เนทของกลุ่มฯ
เพื่องานประชาสัมพันธ์ผลงานของกลุ่ม

4) การมีระบบการจัดจำหน่ายที่มีประสิทธิภาพ
สามารถกระจายสินค้าถึงผู้บริโภคได้อย่างทั่วถึงและการจัดระบบการบริหารสินค้าคงคลังให้อยู่ในระดับที่เหมาะสม

5)
การบริหารจัดการลิขสิทธิ์งานเพลงที่มีอยู่อย่างเป็นระบบและมีประสิทธิภาพสร้างรายได้เพิ่มเติมต่อกิจการ

การประกอบธุรกิจเพลง มีรายได้หลักจาก 5 แหล่งดังนี้

  1) รายได้จากการขายผลิตภัณฑ์เพลงทั้งงานชุดใหม่และชุดรวมฮิตในรูปแบบต่างๆ ได้แก่เทป ซีดี
  วีซีดี และดีวีดี

  2) รายได้จากค่าโฆษณา และผลิตกิจกรรมโปรโมทร่วมกับบริษัทเจ้าของสินค้า

3) รายได้จากการขายบัตรและค่าสนับสนุน (Sponsor) งานแสดงคอนเสิร์ต

  4) รายได้จากการรับงานโชว์ตัว งานโฆษณาสินค้า (Presenter) ของศิลปินนักร้องในสังกัด

  5) รายได้จากการบริหารจัดเก็บค่าลิขสิทธิ์งานเพลง ในรูปแบบต่างๆ เช่น
  การดาวน์โหลดริงโทน การจัดเก็บลิขสิทธิ์ คาราโอเกะ

3.1.1 ลักษณะผลิตภัณฑ์หรือบริการ

งานเพลงของค่ายอาร์ เอส ประกอบด้วยงานเพลงไทยสากลและงานเพลงไทยลูกทุ่ง และบริษัทฯ
ยังมีการทำตลาดเพลงสากลให้กับค่ายเพลงต่างประเทศ มีรายละเอียดดังนี้

3.1.1.1 องค์ประกอบการผลิตงานเพลง

ทีมงานสรรหา คัดเลือก และพัฒนาศิลปิน (Pre-Production Unit)

อยู่ภายใต้การดำเนินงานของบริษัทฯ โดยทีมงานที่มากด้วยประสบการณ์ ขั้นตอนการสรรหา
คัดเลือกและพัฒนาศิลปินมีความสำคัญต่อการผลิตผลงานในขั้นต่อๆ ไปเป็นอย่างมาก
เนื่องจากเป็นขั้นตอนของการเฟ้นหาบุคลากรที่จะเป็นศิลปินคุณภาพต่อไป
และการมีศิลปินหน้าใหม่เพิ่มขึ้นทำให้บริษัทฯ เพิ่มโอกาสในการสร้างงานเพิ่มมากขึ้นทั้งงานเพลง
งานละคร งานโฆษณา และภาพยนตร์

ค่ายเพลง (Music Label)

ปัจจุบันกลุ่มบริษัทฯ มีค่ายเพลงทั้งสิ้น 11 ค่าย
ซึ่งแต่ละค่ายมีความถนัดในแนวเพลงที่แตกต่างกันไม่ว่าจะเป็นป๊อบ ร็อค ฮิบฮอบ อาร์แอนด์บี
หรือแม้แต่เพลงลูกทุ่ง

ทุกค่ายล้วนประกอบด้วย โปรดิวเซอร์ ครีเอทีฟ นักแต่งเพลง ทำนอง ผู้เรียบเรียงเสียงประสาน
ที่มีความเชี่ยวชาญและมีประสบการณ์ในวงการเพลงเป็นระยะเวลานานและสามารถผลิตงานเพลงที่มีคุณภาพได้หลากหลายทุกแนวเพลง
ค่ายเพลงจะทำหน้าที่ผลิตงานเพลงออกมาในรูปของมาสเตอร์ เพื่อส่งต่อไปยังโรงงานของบริษัท
เค. มาสเตอร์ จำกัดซึ่งเป็นบริษัทย่อย เพื่อผลิตสินค้าออกมาในรูปของเทป ซีดี วีซีดี และดีวีดี
เพื่อส่งขายถึงผู้บริโภคผ่านระบบผู้ค้าส่งผู้ค้าปลีกและร้านค้าประเภท Modern Trade ต่อไป

ทีมงานการตลาด (Music Marketing)

ทีมงานการตลาดหรือ Music Marketing
รับหน้าที่ดูแลงานด้านการตลาดสร้างความนิยมในสินค้าให้กับสินค้างานเพลงแต่ละชุด
ดูแลการกระจายสินค้า ติดตามความเคลื่อนไหวของยอดขายและรวบรวมผลตอบรับจากผู้บริโภค
ปรับเปลี่ยนแผนงานการตลาดให้ทันต่อเหตุการณ์
การดำเนินกลยุทธ์การตลาดที่มีประสิทธิภาพจะส่งผลต่อยอดขาย
อายุของสินค้าในตลาดและความนิยมในตัวศิลปินเป็นอย่างมาก
ปัจจุบันทีมงานการตลาดทำงานร่วมกับค่ายเพลงภายใต้การวางแผนและควบคุมโดย
ค่ายเพลงเพื่อให้ผลงานที่ออกมาในแต่จะชุด มีทิศทางเดียวกับการผลิตตั้งแต่ต้น

ศิลปินนักร้องในสังกัด (Artist /Singer)

ปัจจุบันบริษัทฯ มีศิลปินนักร้องในสังกัดรวมประมาณ 200 คน ประกอบด้วยศิลปินเดี่ยวและศิลปินกลุ่ม
ซึ่งสามารถผลิตงานเพลงในแนวที่หลากหลายต่างกัน ตัวอย่างศิลปินบางส่วนในค่ายอาร์ เอส ได้แก่

  ------ ------------------------------ ---------------------------------
  ศิลปิน   ศิลปินเดี่ยว                       ศิลปินกลุ่ม

  ชาย    ฟิล์ม รัฐภูมิ, ดัง พันกร, เจมส์        แดน-บีม, ไอน้ำ, HYPER, ปลื้ม,
         เรืองศักดิ์, ฟอร์ด สบชัย, ศรราม      Sandstone, B-MIX, 3 PLUS 1,
         เทพพิทักษ์, หวิว, นาธาน, โบวี่,      Student Ugly, STRIKERZ, MONO,
         เพทาย, บรรณ บราซิล, ณัฐ, หลินอี้ปิง, โมทีฟ, A CAPPELLA 7, OUT, BABY
         พลสันต์, อนัน อันวา, โจ้ ธณรัฐ, เก่ง  BULL, DANCE ARMY, NEO X,
         จักรพงษ์, นัท, แมทธิว ดีน, โบวี่,     โบกี้-ดอดจ์, ครรชิด-ทิดแหลม, Brother,
         จอนนี่ อันวา                      มะตูม

  หญิง    ปาน ธนพร, ตอง ภัครมัย, พดด้วง, นิ้ง PINK, THE SIS, GIRLY BERRY, 001,
         เปี่ยมปิติ, เอ๊ะ ศศิกานต์, SANDRA,    ซินเดอเรลล่า, เอลิน-เบส
         โมเม, แนนซี่, ปุ้ย, โฟร์ท นฤมล,     
         แหม่ม พัชริดา, แซนดร้า แมฟโร, แนนซี่ 
  ------ ------------------------------ ---------------------------------

นอกจากนี้ยังมีศิลปินเพลงไทยลูกทุ่งที่ได้รับความนิยมจากผู้ฟังตัวอย่างเช่น ต้อย หมวกแดง, สันติ
ดวงสว่าง, เอกชัย ศรีวิชัย, หลวงไก่, แคทรียา มารศรี, ดาว บ้านดอน, ทัช ณ ตะกั่วทุ่ง,
ไพจิตร อักษรณรงค์, แดน ศรีวิชัย, เจี๊ยบ เบญจพร, สนธิ สมมาตร, น้ำอ้อย ธรรมลังกา, แมน
มอเตอร์ไซด์

ศิลปินและงานเพลงที่มียอดขายสูงสุด 5 อันดับแรกในปี 2547 ได้แก่

  ------- -------------------- -------------------------------------------
  ลำดับที่   งานเพลง              ยอดขายคิดเป็นร้อยละ ของยอดจำหน่ายสินค้ารวมทั้งปี

  1       ไอน้ำ                 8.8%

  2       อิทธิ พลางกูร           6.2%

  3       ปาน ธนพร             5.0%

  4       ไฮเปอร์               3.6%

  5       ต้อย หมวกแดง          2.9%
  ------- -------------------- -------------------------------------------

3.1.1.2 งานรวมฮิต

เป็นอีกช่องทางหนึ่งของการหารายได้จากลิขสิทธิ์งานเพลงที่ได้ออกอัลบั้ม
แล้วนำกลับมารวมฮิตใหม่เฉพาะเพลงที่ได้ รับความนิยมจากผู้ฟัง
ผู้ซื้อบางกลุ่มนิยมซื้ออัลบั้มใหม่และเมื่อมีการนำเพลงที่ชอบมาทำรวมฮิตอีกครั้งทำให้สามารถตอบสนองพฤติกรรมของผู้ซื้อบางกลุ่มที่นิยมฟังเฉพาะชุดรวมฮิตและเลือกซื้อเก็บไว้เป็นของสะสม
(Collection)
ทำให้ผลงานรวมฮิตมีตลาดรองรับและมีแนวโน้มที่จะได้รับความนิยมและมียอดขายเพิ่มขึ้น

3.1.1.3 งานคอนเสิร์ตและงานโชว์ตัวของศิลปิน

หลังจากการออกผลงานเพลงแต่ละชุดทีมงานโปรโมทจะมีการวางแผนคอนเสิร์ตเพื่อกระตุ้นยอดขาย
และเป็นอีกหนึ่งกิจกรรมร่วมระหว่างศิลปินนักร้อง วงดนตรีกับผู้ฟังที่ให้การสนับสนุนผลงานชุดนั้นๆ
งานคอนเสิร์ตจะมีทั้งที่เป็นฟรีคอนเสิร์ตและประเภทขายบัตรเข้าชม นอกจากนี้บริษัทฯ
ยังมีรายได้เสริมจากการโชว์ตัวศิลปินตามงานต่างๆ อีกด้วย

Music Marketing เป็นอีกกิจกรรมหนึ่งที่บริษัทฯ ให้บริการกับบริษัทเจ้าของสินค้า
ในการจัดกิจกรรมต่างๆ ร่วมกับศิลปิน เช่นการจัดคอนเสิร์ต เล่นเกมส์ จัดท่องเที่ยวต่างจังหวัด
เป็นต้น โดยมีเป้าหมายการโฆษณาประชาสัมพันธ์สินค้ากับกลุ่มลูกค้าเป้าหมาย

3.1.1.4 งานบริหารการจัดเก็บค่าลิขสิทธิ์

บริษัท จัดเก็บลิขสิทธิ์ไทย จำกัด (THAI CORYRIGHT COLLECTION CO., LTD.)
หรือในชื่อย่อว่า TCC ซึ่งเป็นองค์กรผู้บริหารสิทธิต่างๆ ให้กับเจ้าของลิขสิทธิ์ โดยในปี 2546 TCC
ได้มุ่งมั่นพัฒนาระบบการอนุญาตและจัดเก็บค่าลิขสิทธิ์จนประสบความสำเร็จอย่างยิ่ง
และถือว่าเป็นต้นแบบในการพัฒนาองค์กรจัดเก็บค่าลิขสิทธิ์ ที่มีศักยภาพและมีประสิทธิภาพ
ซึ่งได้บริหารงานลิขสิทธิ์ให้กับ บริษัท อาร์. เอส. โปรโมชั่น จำกัด (มหาชน)
และค่ายเพลงกับครูเพลงอื่นๆ ในสิทธิเผยแพร่ต่อสาธารณชนกว่า 15,000 เพลง และตั้งแต่วันที่ 1
มกราคม 2547 เป็นต้นไป TCC
ได้พัฒนาและเพิ่มช่องทางการอนุญาตให้ผู้ประกอบการได้ใช้งานลิขสิทธิ์ประเภทงานดนตรีกรรมในรูปแบบมีดี้ฟาย,
MD (MINI DISK) วีซีดี คาราโอเกะ ในสิทธิทำซ้ำ

นอกจากนี้ TCC มีรายได้จากค่าดำเนินงานและค่าบริหารจากรายได้ค่าลิขสิทธิ์ที่สามารถจัดเก็บได้ ส่วนในอนาคต TCC มีแนวโน้มที่จะพัฒนาระบบการอนุญาตให้กับผู้ประกอบการที่จะได้นำงานลิขสิทธิ์ไปเผยแพร่อีก เช่น สถานีวิทยุ เคเบิ้ลทีวี เป็นต้น

5.  งานจัดเก็บค่าลิขสิทธิ์ในรูปแบบอื่น

เป็นอีกช่องทางหนึ่งของการหารายได้เสริมจากทรัพย์สินทางปัญญาต่างๆ เช่น ทำนองเพลง
ภาพดาราศิลปิน ฯลฯ ที่บริษัทฯ เป็นเจ้าของ ได้แก่
การให้บริการดาวน์โหลดทำนองเพลงเป็นเสียงเรียกเข้าโทรศัพท์หรือที่เรียกว่า ริงโทน
(Ringtone) และการให้บริการดาวน์โหลดภาพดาราศิลปินเป็นข้อความภาพ (Picture
Message) หรือภาพหน้าจอโทรศัพท์ (Wallpaper) ผ่านทางเว็บไซต์ www.mobiclub.net
ของบริษัทฯ และผู้ให้บริการดาวน์โหลดอื่นที่ทำธุรกิจร่วมกัน ทั้งเว็บไซต์ ตัวแทนจำหน่ายโทรศัพท์
ฯลฯ นอกจากนี้การเพิ่มรูปแบบและช่องทางการให้บริการใหม่ๆ ที่พัฒนาตามเทคโนโลยีเช่น
คาราโอเกะ (MobiOke) ภาพหน้าจอที่ตกแต่งเองได้ (MobiPixer) ที่บริษัทฯ
เปิดให้บริการแล้วและที่จะเปิดให้บริการในอนาคตนั้น
เป็นการนำทรัพย์สินทางปัญญาที่มีอยู่มาหมุนเวียนใช้สร้างรายได้เข้าสู่บริษัทฯ
ทางหนึ่งและเสริมมูลค่าของทรัพย์สินทางปัญญาเหล่านี้อีกทางหนึ่งด้วย

3.1.1.6 งานเพลงสากล

ในปี 2547 ไม่มีการทำการตลาดและจำหน่ายอัลบั้มใหม่ของเพลงสากลที่ผลิตโดยบริษัทฯ
มีเพียงการจัดจำหน่ายให้กับค่ายเพลงต่างประเทศเท่านั้น

3.1.2 การตลาดและภาวะการแข่งขัน

3.1.2.1 การตลาด

ก. กลยุทธ์การตลาด 

1) กลยุทธ์การนำเสนองานคุณภาพ

อาร์ เอส ให้ความสำคัญกับคุณภาพสินค้าเป็นอันดับหนึ่งทั้งคุณภาพศิลปินและคุณภาพงานเพลง
ในการสร้างศิลปินคุณภาพนั้นบริษัทฯ
มีกระบวนการสรรหาคัดเลือกและพัฒนาศิลปินในขั้นต้นที่มีประสิทธิภาพและมีนโยบายการพัฒนาความสามารถของศิลปินอย่างสม่ำเสมอ
ในการผลิตงานเพลง กลุ่มบริษัทฯ มีทีมงานเพลงแยกเป็น 11 ค่าย
ทุกค่ายล้วนเป็นบุคลากรผู้มีประสบการณ์ในวงการเพลงนานกว่า 10-20 ปี
เข้าใจตลาดเพลงไทยเป็นอย่างดี
ผลงานที่ผลิตออกมาจากหลายทีมตามความถนัดทำให้งานเพลงมีความหลากหลายสามารถตอบสนองรสนิยมผู้ฟังได้หลายกลุ่ม

2) กลยุทธ์ช่องทางการจำหน่ายที่ทั่วถึง

เนื่องจากสภาวะแวดล้อมด้านการจัดจำหน่ายสินค้าประเภท เทป ซีดี วีซีดี และ ดีวีดี นั้น
สินค้าแต่ละชนิดจะมีวงจรอายุค่อนข้างสั้น โดยขึ้นอยู่กับกระแสความนิยมของผู้บริโภคเป็นสำคัญ
ดังนั้นการที่จะสามารถทำการตลาดสินค้าได้อย่างมีประสิทธิภาพ
จำเป็นจะต้องมีการกระจายสินค้าให้ถึงปลายทางอย่างทั่วถึงภายในระยะเวลาที่เหมาะสม
อนึ่งจากการที่ผู้จัดจำหน่ายสามารถคืนสินค้าที่เหลือจากการจำหน่ายให้กับบริษัทฯ
ได้อาจนำมาซึ่งการเพิ่มขึ้นของจำนวนสินค้าคงค้าง

บริษัทฯ ได้คำนึงถึงปัจจัยดังกล่าว
และมีความพยายามที่จะบริหารการกระจายสินค้าให้มีประสิทธิภาพสูงสุดโดยได้กำหนดแผนในการสำรวจและพิจารณาความต้องการและกระแสตอบรับของตลาด
ก่อนที่จะวางแผงสินค้าแต่ละรายการ ตลอดจนการกำหนดพื้นที่จำหน่าย
และจำนวนสินค้าที่จะทำการผลิต เพื่อกระจายออกสู่ตลาดอย่างเหมาะสมกับกระแสการตอบรับ

ข. ลักษณะลูกค้าและช่องทางการจำหน่าย

แตกต่างตามประเภทสินค้าและบริการดังนี้

1) ผลงานเพลงในรูปของเทป ซีดี วีซีดีและดีวีดี

บริษัทฯ จำแนกลูกค้าเพลงออกเป็น 3 กลุ่มหลักๆ คือ กลุ่มผู้ฟังเพลง กลุ่มผู้ค้าส่งและผู้ค้าปลีกเทป
ซีดี วีซีดี ดีวีดีและกลุ่มลูกค้าผู้สนับสนุน (Sponsor)

  กลุ่มที่ 1 ผู้ฟังเพลง

  สามารถจำแนกกลุ่มผู้ฟังออกเป็น 3 กลุ่ม ได้แก่

-   กลุ่มผู้ฟังวัยเด็ก (Pre-teen) นักเรียน อายุต่ำกว่า 15 ปี

-   กลุ่มผู้ฟังวัยรุ่น (Teen) นักเรียน นักศึกษา อายุระหว่าง 16-22 ปี

-   กลุ่มผู้ฟังวัยผู้ใหญ่ (Adult) คนทำงาน อายุสูงกว่า 22 ปี

  กลุ่มที่ 2 ผู้ค้าส่งและผู้ค้าปลีก

ปัจจุบันระบบการขายและกระจายสินค้าของบริษัท เค. มาสเตอร์ จำกัด เป็นดังนี้

[]

  กลุ่มที่ 3 ลูกค้าผู้สนับสนุน (Sponsor)

-   บริษัทโฆษณา (Agency)

-   บริษัทเจ้าของสินค้า (Direct Customer)

โดยส่วนใหญ่ร้อยละ 70 ของยอดขายโฆษณาจะผ่านทางบริษัทโฆษณา และมีบางส่วนประมาณร้อยละ
30 เป็นการจัดกิจกรรมโปรโมทร่วมกับบริษัทเจ้าของสินค้า
ตัวอย่างสินค้าให้การสนับสนุนล้วนเป็นสินค้าที่มี Brand เป็นที่นิยมเช่น เครื่องดื่ม PEPSI โทรศัพท์
ORANGE เครื่องเสียง เครื่องใช้ไฟฟ้า SONY และ PANASONIC ขนมขบเคี้ยวฮานามิ
โทรศัพท์มือถือระบบ GSM, GSM 1800, DTAC และสินค้าวัยรุ่นเช่น 12 PLUS และ LIP ICE
COLOR เป็นต้น

2) ลิขสิทธิ์งานเพลงและภาพศิลปิน

บริษัทฯ จำแนกลูกค้าลิขสิทธิ์งานเพลงและภาพศิลปิน ออกเป็น 2 กลุ่มคือ
กลุ่มแรกเป็นกลุ่มที่ได้สิทธิ์ในการทำซ้ำเช่นผู้ประกอบการ website
ผู้ให้บริการดาวน์โหลดเสียงเรียกเข้าโทรศัพท์มือถือ ปัจจุบันบริษัทฯ มีลูกค้ากลุ่มนี้รวม 41 ราย
กลุ่มที่สองเป็นกลุ่มที่ได้สิทธิ์ในการเผยแพร่ต่อสาธารณชนของผู้ประกอบการ ได้แก่ร้านคาราโอเกะ
บูธ (หยอดเหรียญ) ห้องโถงและห้องวีไอพี Jukebox งานดนตรีกรรม อาทิ การแสดงสด
เสียงตามสาย และสิทธิทำซ้ำงานดนตรีกรรมและโสตทัศนวัสดุ ประเภทมีดี้ฟาย ฮาร์ดดิสก์ต่อเครื่อง
และฮาร์ดดิสก์ต่อระบบที่เป็นสมาชิก จำนวนรวมทั้งสิ้นประมาณ 23,799 เครื่อง

3.1.2.2 ภาวะการแข่งขัน

ในตลาดเพลงไทยมีผู้ประกอบการรายใหญ่ 2 ค่ายคือบริษัทฯและค่ายคู่แข่งรายใหญ่
ส่วนที่เหลือเป็นผู้ประกอบการรายเล็กที่มีส่วนแบ่งการตลาดในแง่ของยอดขายน้อย โดยบริษัทฯ
คาดการณ์ว่า บริษัทฯ มีส่วนแบ่งการตลาดในแง่ของยอดขายประมาณ 20%

 แนวโน้มตลาดเพลงในปี 2548 น่าจะมีการเติบโตจากการขยายช่องทางการจำหน่ายใหม่ๆ เช่น ร้านขายเพลงออนไลน์ หรือฟังเพลงทางโทรศัพท์มือถือ ซึ่งมีการรองรับของเทคโนโลยี่ที่เพียงพอต่อการใช้งานได้แล้วในขณะนี้

ภาวะการแข่งขันในธุรกิจเพลงไทยในประเทศ
ยังคงเป็นการแข่งขันในด้านผลิตภัณฑ์และการทำการตลาดส่งเสริมการขาย
มากกว่าการแข่งขันด้านราคา แต่ละค่ายมีแนวโน้มที่จะนำเสนอผลงานที่หลากหลายแนวเพลงมากขึ้น
แข่งขันกันที่คุณภาพงานเป็นหลัก

3.1.3 การจัดหาผลิตภัณฑ์หรือบริการ

3.1.3.1 การจัดให้ได้มาซึ่งผลิตภัณฑ์เพื่อจำหน่าย

ในด้านการจัดหาศิลปิน บริษัทฯ มีขบวนการในสรรหา คัดเลือก และพัฒนาศิลปิน
อย่างต่อเนื่องและมีคุณภาพ ด้วยการทำงานของทีมงานสรรหาของบริษัทฯ
ล้วนมีประสบการณ์ในงานอย่างยิ่ง ทำให้บริษัทฯ มีศักยภาพด้านการผลิตศิลปินอย่างต่อเนื่อง

ในด้านการจัดซื้อวัตถุดิบเช่น สายเทป ตลับเทป เม็ดพลาสติกสำหรับผลิตแผ่นซีดี วีซีดีและดีวีดี
ล้วนเป็นวัตถุดิบที่หาซื้อได้ในประเทศ บริษัทฯ ไม่เคยประสบเหตุการณ์การขาดแคลนวัตถุดิบดังกล่าว

ในด้านการผลิตสินค้าออกสู่ตลาด บริษัทฯ มีบริษัท เค. มาสเตอร์ จำกัด บริษัทย่อยในกลุ่มฯ
เป็นโรงงานผลิตสินค้า และดำเนินการบริหารการกระจายสินค้าประสานงานช่องทางการจำหน่าย
(ดังแสดงในข้อ 3.1.2.1 ข.) และมีนโยบายที่จะให้ บริการรับจ้างผลิตให้แก่ค่ายเพลงอื่นอีกด้วย
โรงงานแห่งใหม่ตั้งอยู่เลขที่ 9/9 หมู่ 1 ต.บ้านฉาง อ.เมือง จ.ปทุมธานี บนเนื้อที่ 5.4 ไร่
พื้นที่ใช้สอยรวม 5,012 ตารางเมตร ประกอบด้วยเครื่องจักรในการผลิตและบันทึกเทปซีดีวีซีดี
ที่ทันสมัยดังรายละเอียดในตารางแสดงกำลังการผลิตของปี 2545 ปี 2546 และ ปี 2547 ซึ่งในปี
2547 นี้บริษัทฯ ได้นำเข้าเครื่องจักรซึ่งสามารถผลิตได้ทั้ง ซีดี วีซีดี และดีวีดีจำนวน 1 เครื่อง
และมีเครื่องจักรเก่าหยุดการผลิตอย่างถาวรจำนวน 1 เครื่อง

  ---------------------------- ------------------- ------------ ------------ ------------
  กำลังการผลิต(หน่วย)             จำนวนชั่วโมงผลิตต่อวัน   ปี 2545       ปี 2546       ปี 2547

  กำลังการผลิตเต็มที่               24 ชั่วโมง            22,500,000   31,860,000   30,000,000

  เทป                                              15,000,000   15,000,000   15,000,000

  อัตราการเพิ่มขึ้น (ร้อยละ)                                          0.00%        0.00%

  ซีดี /วีซีดี                                          7,500,000    16,860,000   15,000,000

  อัตราการเพิ่มขึ้น (ร้อยละ)                                          124.80%      -11.03%

  ปริมาณการผลิตจริง                                                             

  เทป                          8 ชั่วโมง             5,000,000    5,239,762    4,597,852

  อัตราการใช้กำลังการผลิต (ร้อยละ)                      33.33%       34.93%       30.65%

  ซีดี /วีซีดี¹⁾                    20 ชั่วโมง            3,500,000    13,617,462   14,745,353

  อัตราการใช้กำลังการผลิต (ร้อยละ)                      46.67%       80.76%       98.30%
  ---------------------------- ------------------- ------------ ------------ ------------

  หมายเหตุ สำหรับการผลิตซีดี วีซีดี ดีวีดี ในปี 2547
  นั้นบริษัทมีการจ้างโรงงานภายนอกผลิตอีกจำนวนประมาณ 1.6 แสนชิ้น
  ซึ่งลดลงอย่างมากเมื่อเทียบกับยอดจ้างผลิตภายนอกในปี 2546 ซึ่งมีจำนวนถึง 2.8 ล้านชิ้น

การบริหารสินค้าคงคลัง

บริษัทฯ ให้ความสำคัญกับการบริหารสินค้าคงคลังเพื่อการบริหารต้นทุนอย่างมีประสิทธิภาพ บริษัทฯ
จึงได้วางระบบการสั่งผลิตสินค้าที่ค่อนข้างรัดกุม โดยใช้ระบบ FIFO (First in First out)
ในการบริหารสินค้าคงคลัง โดยยอดสั่งผลิตจะถูกกำหนดเป็นงวดๆ
เพื่อให้สามารถคาดการณ์ความต้องการของตลาดได้ใกล้เคียง
โดยใช้วิธีกำหนดเป้าหมายการขายจากฝ่ายการตลาด
และให้ทางฝ่ายขายไปเก็บยอดขายจากลูกค้าก่อนทำการผลิต 1 สัปดาห์
และประกอบกับโรงงานมีประสิทธิภาพในการผลิตสินค้าที่รวดเร็ว
ทำให้การดำเนินนโยบายการผลิตควบคู่ไปกับนโยบายการตลาดเป็นไปอย่างเป็นระบบและมีประสิทธิภาพ

นอกจากนี้ในเดือนสิงหาคม 2547 บริษัทฯ ได้ทำการว่าจ้างบริษัทฯ
มืออาชีพจากภายนอกมาดูแลในเรื่องการขนส่ง และคลังสินค้า (Logistic and Warehousing)
เพื่อลดค่าใช้จ่าย และเพิ่มประสิทธิภาพในการทำงานมากขึ้น

3.1.3.2 ผลกระทบต่อสิ่งแวดล้อม

-ไม่มี-

ธุรกิจสื่อ

กลุ่มอาร์ เอสได้ขยายธุรกิจเข้าสู่ธุรกิจสื่อ
ด้วยการประสานประโยชน์ของการมีทรัพยากรภายในองค์กรที่พร้อม
ทั้งในด้านของการมีศิลปินในสังกัด มีทีมงานผลิต และมีเงินทุน
การขยายเข้าสู่ธุรกิจสื่อเริ่มจากสื่อโทรทัศน์ สื่อวิทยุ และสื่อสิ่งพิมพ์ ตามลำดับ

กลุ่มธุรกิจสื่อของบริษัท อาร์. เอส. โปรโมชั่น จำกัด(มหาชน) ประกอบไปด้วย

1.  สื่อโทรทัศน์

2.  สื่อวิทยุ

3.  สื่อสิ่งพิมพ์

 นอกจากนี้การประกอบธุรกิจสื่อยังรวมถึงการรับจัดกิจกรรมการตลาด, คอนเสิร์ต, การจัดประกวดต่างๆ หรือ การจัดแข่งขันกีฬาประเภทต่างๆ

3.2 สื่อโทรทัศน์

1.  ลักษณะผลิตภัณฑ์หรือบริการ

  ลักษณะบริการคือขายเวลาโฆษณาในรายการของกลุ่มอาร์ เอส
  ที่ออกอากาศทางสถานีโทรทัศน์ช่องต่างๆ ได้แก่ ช่อง 3, 5, 7, และ 9
  โดยประเภทรายการแบ่งออกเป็น

  รายการประเภทละคร 1 รายการ

  รายการประเภทสาระบันเทิง 4 รายการ

  รายการประเภทเกมส์โชว์ 3 รายการ

  รายการประเภทเรียลลิตี้โชว์ 1 รายการ

  รายการประเภทกีฬา 2 รายการ

  รายการประเภทรายการเพลง 21 รายการ

  รวมทั้งสิ้น 32 รายการ

โดยมีรายละเอียดของรายการต่างๆ ดังแสดงในตารางข้างล่างนี้

  ------------------------------------------------------------------------
  รายการเพลง                     วัน              เวลา             สถานี
  ------------------------------ --------------- ------- -------- --------
  MUSIC IN TREND                 อังคาร           14.05   14.30    5

  MARS (ดาวอังคาร)                อังคาร           23.00   23.30    5

  นานา...น่าโชว์                   พฤหัส            23.20   00.00    5

  TV RELAX                       ศุกร์             13.30   13.55    5

  SATURNDAY SHOW                 เสาร์            15.00   15.55    5

  T-UNITED                       อาทิตย์           12.00   13.00    5

  เพลงพันธ์ซ่า                      จันทร์            00.15   01.15    7

  เพลงทะลุจอ                      จันทร์            11.50   12.50    7

  MIX & MATCH                    พุธ              00.15   01.15    7

  ROOM                           พฤหัส            00.15   01.15    7

  คลื่นลูกใหม่                       พฤหัส            12.50   13.20    7

  เมนูวันหยุด                       วันหยุดนักขัตฤกษ์    12.15   13.00    7

  HOTHEAD                        จันทร์            01.05   02.00    9

  คมเซ็นเตอร์                      ศุกร์             00.30   01.30    9

  SEE SAW SCENE                  อาทิตย์           17.05   17.30    9

  เมืองไทยใช่เลย                   อาทิตย์           00.30   01.00    9

  หรรษาราตรี                      ศุกร์ - เสาร์      03.30   04.00    9

  สาวคูณสอง                       จันทร์ - พุธ       01.30   02.00    7

  สาวคูณสอง                       อาทิตย์           01.00   01.30    7

  พระจันทร์นอนดึก                   จันทร์            03.05   04.00    9

  บันเทิงยกกำลัง 2                  จันทร์            14.05   14.30    5

  ลูกทุ่งสนั่นเมือง                    เสาร์            01.30   01.55    5
  ------------------------------------------------------------------------

  ----------------- ----------------- -------------- ------- ------- -------
  รายการ            ประเภท            วัน             เวลา            สถานี

  รายวันบันเทิง        สาระบันเทิง         จันทร์ - ศุกร์     11.05   11.30   5

  FRONT             สาระบันเทิง         เสาร์           08.05   08.30   5

  ม. แม่             สาระบันเทิง         อาทิตย์          08.05   08.30   5

  MUCH ROOM         สาระบันเทิง         อาทิตย์          18.05   18.59   5

  DRAMA SERIES      ละคร              เสาร์ - อาทิตย์   10.20   11.05   3

  เกมสมัครเล่น        เรียลลิตี้โชว์         อาทิตย์          16.05   17.00   9

  วิวาห์พารวย         เกมส์โชว์           เสาร์           14.00   14.45   3

  เก่งการชั่ง          เกมส์โชว์           จันทร์ - ศุกร์     11.30   11.55   5

  มหกรรมพุงกาง       เกมส์โชว์           เสาร์           18.05   18.59   5

  มันไม่หมูสู้ตายคลับ     กีฬา               เสาร์           11.00   11.30   5

  คัมภีร์กีฬา           กีฬา               จันทร์ - ศุกร์     19.45   19.46   5

  คัมภีร์กีฬา           กีฬา               เสาร์ - อาทิตย์   22.00   22.01   5
  ----------------- ----------------- -------------- ------- ------- -------

3.2.2. การตลาดและภาวะการแข่งขัน

3.2.2.1. การตลาด

ก. กลยุทธ์การตลาด 

1) กลยุทธ์การกำหนด Positioning ของรายการ

การออกแบบรายการแต่ละรายการและการเลือกบทละคร
ทีมงานธุรกิจสื่อโทรทัศน์จะทำการศึกษาและกำหนดกลุ่มผู้ชมเป้าหมายไว้อย่างชัดเจน
และผลิตรายการให้สอดคล้องกับกลุ่มเป้าหมาย
ดังเช่นที่กล่าวข้างต้นการผลิตละครช่วงเช้าจะเน้นที่ผู้ชมกลุ่มวัยรุ่น นักเรียน นักศึกษา ซึ่งบริษัทฯ
มีศิลปินวัยรุ่นที่ได้รับความนิยมเป็นอย่างมาก ทำให้เอื้อต่อการผลิตผลงาน
และทำให้ผลงานของบริษัทฯ เป็นที่ยอมรับในกลุ่มเป้าหมาย ส่งผลให้ละครมีเร็ตติ้งในอันดับที่ดี
ทำให้สามารถขายเวลาโฆษณาได้ในอัตราที่ดีและขายได้ครบทุกนาที

2) กลยุทธ์การนำเสนอรายการที่มีคุณภาพ

เมื่อกำหนดกลุ่มผู้ชมเป้าหมายที่ชัดเจน การออกแบบและผลิตรายการให้มีคุณภาพนั้น
ทีมงานฯจะพิจารณากระแสความนิยมพฤติกรรมของผู้ชมรวมถึงผังรายการในเวลาใกล้เคียงและผังรายการของสถานีอื่นที่ออกอากาศในเวลาเดียวกัน
เป็นส่วนประกอบในการออกแบบและผลิตรายการคุณภาพให้ได้รับความนิยม
ปัจจุบันการผลิตรายการมีความหลากหลายเนื่องด้วยทีมงานจากกลุ่มธุรกิจผลิตซึ่งมีทั้งสิ้น 7 บริษัท
แต่ละทีมงานมีประสบการณ์ในวงการที่ยาวนานและมีความชำนาญที่หลากหลาย
ทำให้การผลิตรายการและละครของบริษัทฯ ออกมาอย่างมีคุณภาพและมีผลตอบรับที่ดี

3) กลยุทธ์การกำหนดรูปแบบการขายเวลาโฆษณา

การขายเวลาโฆษณาในรายการประเภทละคร เกมส์โชว์
ที่ดำเนินงานโดยฝ่ายขายในกลุ่มธุรกิจสื่อนั้น จะใช้ลักษณะการขายแบบ Loose Spot และ
Package ของการลงโฆษณาในรายการ และมีกลยุทธ์เสริมด้วยการขายโฆษณาประเภท Tie-in
สินค้าร่วมในละครหรือรายการ ส่วนการขายเวลาโฆษณาในรายการเพลงจะเป็นลักษณะการขายแบบ
Package ซึ่งบริษัทฯ จะจัดโฆษณาสินค้าลงในหลายรายการ

4) กลยุทธ์การสร้างความสัมพันธ์ที่ดีกับพันธมิตรธุรกิจ

พันธมิตรธุรกิจหลักของธุรกิจสื่อโทรทัศน์ได้แก่ สถานีโทรทัศน์ และกลุ่มลูกค้าโฆษณา บริษัทฯ
ให้ความสำคัญกับการสร้างและรักษาความสัมพันธ์ที่ดีกับพันธมิตรธุรกิจหลักทั้งสอง
เนื่องด้วยสถานีโทรทัศน์เป็นทั้งผู้ให้เช่าเวลาออกอากาศรายการและเป็นลูกค้าว่าจ้างผลิตละครให้แก่สถานีฯ
ความสัมพันธ์ที่ดีประกอบกับความชำนาญในการผลิตงานที่มีคุณภาพมีผลทำให้โอกาสการทางการค้าของบริษัทฯ
มีเพิ่มมากขึ้น สำหรับลูกค้าโฆษณามีส่วนสำคัญในการสนับสนุนการค้าของบริษัทฯ
ความร่วมมือของลูกค้าโฆษณามีส่วนอย่างมากต่อการเติบโตของกิจการ

ข. ลักษณะลูกค้าและช่องทางการจำหน่าย

1) กลุ่มลูกค้าโฆษณา

-   บริษัทโฆษณา (Agency)

-   บริษัทเจ้าของสินค้า (Direct Customer)

การขายเวลาโฆษณาของกลุ่มอาร์ เอสผ่าน Agency และDirect Customer ในสัดส่วนร้อยละ
90 และ 10 ของยอดขายโฆษณาสื่อโทรทัศน์รวม

2) กลุ่มผู้ชมเป้าหมาย

กลุ่มผู้ชมเป้าหมายจะแยกออกตามประเภทรายการและช่วงเวลาออกอากาศ
จึงทำให้มีกลุ่มผู้ชมแตกต่างกันไปในแต่ละรายการ

3.2.2.2. ภาวะการแข่งขัน

ก. มูลค่าตลาดโฆษณาของสื่อโทรทัศน์และการเติบโต 

จากข้อมูลของบริษัท เอซี นีลเส็น (ประเทศไทย) จำกัด มูลค่าโฆษณาผ่านสื่อโทรทัศน์ในปี 2547
เท่ากับ 47,173 ล้านบาท เพิ่มขึ้นจากปีก่อนหน้าซึ่งมีมูลค่าเท่ากับ 42,290 ล้านบาท
ในอัตราร้อยละ 11.55%
และเป็นสื่อโฆษณาที่ได้รับความนิยมและได้รับจัดสรรงบโฆษณาสูงสุดเมื่อเทียบกับสื่อประเภทอื่นๆ
โดยมีสัดส่วนสูงถึงร้อยละ 56.41% ของมูลค่าตลาดโฆษณารวมซึ่งมีมูลค่าเท่ากับ 83,622 ล้านบาท

ข. ผู้ประกอบการ

ผู้ประกอบการในธุรกิจสื่อโทรทัศน์ปัจจุบัน ล้วนมีความสามารถในการผลิตรายการเท่าเทียมกัน
ค่ายผู้ผลิตโดยส่วนใหญ่จะมีดาราในสังกัดของตนเอง ต่างกันที่จำนวนมากหรือน้อย
และระดับความนิยมของดาราแสดงนำแต่ละคน ค่ายผู้ผลิตรายการ ละคร
ที่มีผลงานออกอากาศสม่ำเสมอได้แก่ กลุ่มอาร์ เอส ค่ายจี เอ็ม เอ็ม ค่ายโพลีพลัส ค่ายบีอีซี เทโร
ค่ายกันตนา ค่าย เจ เอส แอล ค่ายเวิร์ก พ้อยท์ และค่ายบอร์น เป็นต้น
แต่ละค่ายต่างเร่งพัฒนาและแข็งขันกันในเชิงคุณภาพรายการเป็นสำคัญ
การแข่งขันในธุรกิจสื่อโทรทัศน์จะพิจารณาจากคุณภาพรายการแต่ละรายการโดยเปรียบเทียบ
รายการที่มีกลุ่มผู้ชมเป้าหมายกลุ่มเดียวกันหรือเป็นรายการที่ออกอากาศในเวลาเดียวกันในแต่ละสถานี
ทำให้ลูกค้าโฆษณาต้องพิจารณาว่าจะเลือกหรือจัดสรรงบโฆษณาลงในรายการใดบ้าง

ค. แนวโน้มภาวะการแข่งขัน

เนื่องด้วยการพิจารณาจัดสรรงบโฆษณาลงรายการโทรทัศน์
ลูกค้าโฆษณาจะดูที่ความนิยมหรือเร็ตติ้งของรายการเป็นประเด็นสำคัญ
รายการโทรทัศน์ใดที่มีเร็ตติ้งสูงแสดงว่ามีผู้นิยมชมรายการจำนวนมาก นอกจากเร็ตติ้งรายการ
กลุ่มผู้ชมเป้าหมายของรายการต้องตรงกับกลุ่มลูกค้าเป้าหมายของสินค้าที่จะโฆษณาด้วย
จากข้อพิจารณา 2 ประเด็นหลักดัง กล่าว
ทำให้รูปแบบการแข่งขันออกมาในลักษณะการคิดและพัฒนารูปแบบรายการให้ออกมามีคุณภาพและตรงกับรสนิยมของผู้ชม
เพื่อผลักดันให้รายการมีเร็ตติ้งในอันดับที่ดี

3.2.3. การจัดหาผลิตภัณฑ์หรือบริการ

3.2.3.1 การจัดให้ได้มาซึ่งผลิตภัณฑ์เพื่อจำหน่าย

ในการผลิตรายการและละครโทรทัศน์ ของกลุ่มอาร์
เอสโดยส่วนใหญ่เป็นการบริหารทรัพยากรที่มีอยู่ในบริษัทฯ และบริษัทย่อย
ทั้งในด้านของบุคลากรได้แก่ ดารานักแสดง ผู้ดำเนินรายการ (พิธีกร) ในสังกัดของบริษัทฯ
และทีมงานผลิตรายการ ผลิตละคร ซึ่งเป็นบุคลากรของ 7 บริษัทย่อย
และในด้านของเครื่องมือและอุปกรณ์ ได้แก่ สตูดิโอ (โรงถ่ายทำ) กล้อง อุปกรณ์ในการถ่ายทำ
ห้องตัดต่อภาพและเสียง เป็นการเช่าจากบริษัท อาร์.เอส. สตูดิโอ จำกัด
อีกบริษัทย่อยหนึ่งในกลุ่มฯ ทั้งนี้มีบางกรณีที่อาจจะมีการใช้บุคลากรภายนอก เช่น ดารา นักแสดง
ที่ไม่อยู่ในสังกัด ทั้งนี้เพื่อความเหมาะสมของเนื้อหา ในส่วนของเวลาออกอากาศนั้น บริษัทฯ
มีทีมงานสร้างสรรค์ที่จะคิดหารูปแบบรายการใหม่ๆ ที่น่าสนใจเพื่อไปนำเสนอให้กับสถานี
เพื่อการตัดสินใจอย่างสม่ำเสมอ

3.2.3.2 ผลกระทบต่อสิ่งแวดล้อม 

-ไม่มี-

สื่อวิทยุ

3.2.1 ลักษณะผลิตภัณฑ์หรือบริการ

ในปี 2547 บ.สกาย-ไฮ เน็ตเวิร์คดำเนินการผลิตรายการวิทยุเพื่อธุรกิจสื่อวิทยุ จำนวน 3
สถานีได้แก่ คลื่น F.M. 88.5 MHz. คลื่น F.M. 93.0 MHz และคลื่น F.M. 106.0 MHz
โดยบริษัทฯ ได้รับสัมปทานในการผลิตรายการให้กับคลื่น F.M. 106.0 MHz
และเริ่มดำเนินการตั้งแต่วันที่ 1 มิถุนายน 2547 ทั้ง 3
คลื่นเน้นการหารายได้จากการขายเวลาโฆษณา
โดยมีกลุ่มเป้าหมายแตกต่างกันตามรูปแบบรายการที่ชัดเจน ดังนี้

+-----------------+-----------------+----------------+----------------+
| สถานีวิทยุ         | F.M. 88.5 MHz.  | F.M. 93.0 MHz. | F.M. 106.0     |
|                 |                 |                | MHz.           |
|                 | []88.5 FM MAX   | 93 COOL F.M.   |                |
|                 |                 |                | 106 LIFE FM    |
|                 |                 | []             |                |
|                 |                 |                | []             |
+-----------------+-----------------+----------------+----------------+
| ผู้ให้สัมปทานคลื่นวิทยุ | สถานีวิท          | สถานีวิทย        | สถานีวิทย        |
|                 | ยุเสียงจากทหารเรือ | ุเสียงจากทหารเรือ | ุเสียงจากทหารเรือ |
+-----------------+-----------------+----------------+----------------+
| วัน              | 24 ชั่วโมง        | 24 ชั่วโมง       | 24 ชั่วโมง       |
| และเวลาออกอากาศ |                 |                |                |
+-----------------+-----------------+----------------+----------------+
| สัญญาณส่งค        | กรุงเทพฯ         | กรุงเทพฯ        | กรุงเทพฯ        |
| ลื่นวิทยุครอบคลุมพื้นที่ | และปริมณฑล       | และปริมณฑล      | และปริมณฑล      |
+-----------------+-----------------+----------------+----------------+
| คอนเซ็ปท์รายการ   | MAXIMUM         | 50 MINUTES     | ดนตรีมีชีวิต       |
|                 |                 |                |                |
|                 | OF HITS         | MUSIC LONG     |                |
|                 |                 | PLAY           |                |
+-----------------+-----------------+----------------+----------------+
| กลุ่มผู้ฟังเป้าหมาย   | นักเรียน นักศึกษา   | นักศึกษา คนทำงาน | คนทำงาน        |
|                 |                 |                |                |
|                 | อายุ 12-24 ปี     | อายุ 18-34 ปี    | อายุ 25-44 ปี    |
+-----------------+-----------------+----------------+----------------+

ทั้ง 3 คลื่นดำเนินการโดยยึดนโยบายให้สถานีวิทยุของบริษัทฯ
ประกอบกิจการวิทยุเชิงพาณิชย์เต็มรูปแบบ
หมายถึงสถานีวิทยุมีความเป็นอิสระในการเปิดเพลงของทุกค่ายเพลงที่มีในตลาด
เร่งสร้างความนิยมให้แก่สถานีและดำเนินการบริหารสถานีวิทยุในเชิงธุรกิจ
ในปัจจุบันสถานีมีฐานผู้ฟังที่ชัดเจนและมีความนิยมในการรับฟังรายการของสถานีเพิ่มขึ้นอย่างก้าวกระโดด
จนสามารถครองความนิยมในอันดับสูงสุด ของแต่ละกลุ่มเป้าหมายจากการสำรวจ ของ Tap scan
และ AC Nielsen อย่างเป็นเอกฉันท์
ส่งผลให้ลูกค้าบริษัทโฆษณาและบริษัทเจ้าของสินค้ามีความเชื่อมั่นในการดำเนินกิจการและความนิยมของสถานีและเริ่มจัดสรรงบโฆษณาให้กับสถานีเพิ่มมากขึ้น

รูปแบบของรายการวิทยุ

สถานีวิทยุ : F.M. 88.5 MHz. (FM MAX … MAXIMUM OF HITS)
สถานีวิทยุเสียงจากทหารเรือ

88.5 FM MAX รายการวิทยุแนว CONTEMPORARY HITZ สำหรับกลุ่มคนรุ่นใหม่ และกลุ่มวัยรุ่น
ที่นำเสนอเพลงฮิตทั้งไทย และเพลงสากล จากผลการสำรวจความนิยมของกลุ่มผู้ฟัง
ผ่านการนำเสนอของทีม Presenter รุ่นใหม่ที่ได้รับการยอมรับ
และเป็นที่รู้จักของกลุ่มผู้ฟังที่จะทำหน้าที่สื่อสารความ “ฮิตที่สุด มากที่สุด” ไปถึงกลุ่มผู้ฟัง ภายใต้
Concept “Maximum of hits” พร้อมทั้งกิจกรรมที่เข้าถึงกลุ่มผู้ฟังและตอบสนองทุกกระแสฮิต
รวมถึงไลฟ์สไตล์ใหม่ๆ ของวัยรุ่นอย่าง FM MAX Member on mobile
ครั้งแรกของระบบสมาชิกบนหน้าจอมือถือที่มากด้วยสิทธิประโยชน์สำหรับผู้ฟัง
และเข้าถึงความต้องการของผู้ฟังอย่างแท้จริง นอกจากนี้ 88.5 FM MAX
ยังเป็นสื่อกลางในการสนับสนุนกิจกรรมที่สร้างสรรค์ของเยาวชน ทุกๆ สถาบันการศึกษา
เพื่อสร้างความใกล้ชิดกับกลุ่มผู้ฟังด้วย

+------------+---------------------+------------+---------------------+
| F.M. 88.5  |                     |            |                     |
| MHz. “ FM  |                     |            |                     |
| MAX”       |                     |            |                     |
+------------+---------------------+------------+---------------------+
| จันทร์-ศุกร์   | ดีเจ                 | เสาร์-อาทิตย์ | ดีเจ                 |
+------------+---------------------+------------+---------------------+
| 08.00 –    | ทศพร แตงเหลือง       | 08.30 –    | ปรวรรณ วานิชชา       |
| 10.00      |                     | 11.00      |                     |
+------------+---------------------+------------+---------------------+
| 10.00 –    | นภัสสร บุรณศิริ         | 11.00 –    | รชต เอี่ยมวรกุล        |
| 12.30      |                     | 14.00      |                     |
+------------+---------------------+------------+---------------------+
| 13.00 –    | กัมพล เมธางกูร        | 14.00 –    | ปิยเกียรติ บุญเรือง      |
| 16.00      |                     | 16.00      |                     |
+------------+---------------------+------------+---------------------+
| 16.00 –    | ธเนศ เหลืองวรชาติกุล   | 16.00 –    | ธีมะ กาญจนไพลิน       |
| 19.00      |                     | 19.00      |                     |
+------------+---------------------+------------+---------------------+
| 20.30 –    | กัญดา ศรีธรรมูปถัมภ์     | 20.30 –    | แคทรียา นิภามณี        |
| 23.00      |                     | 24.00      |                     |
|            | พิพัฒน์ วิทยาปัญญานนท์    |            |                     |
+------------+---------------------+------------+---------------------+
| 23.00 –    | ณัฐพัชรศร ชู๊ดสเลอร์     | 24.00 –    | ฑษวุฒิ รัตนกุญชร        |
| 02.00      |                     | 03.00      |                     |
+------------+---------------------+------------+---------------------+
| 02.00 –    | ฌาณวิทย์ ไชยศิริวงค์     | 03.00 –    | SWEEP MUSIC         |
| 05.30      |                     | 05.30      |                     |
+------------+---------------------+------------+---------------------+

กิจกรรมที่นำเสนอนั้นเน้นความฮิต ทันสมัย แปลกใหม่ โดนใจกลุ่มวัยรุ่นที่อยู่ในวัยสนุกสนาน
ชอบความท้าทาย โดยรายการจะเน้นความเป็นกันเอง ทำให้ผู้ฟังที่เป็นวัยรุ่นกล้าที่จะแสดงออก
กล้าที่จะเสนอความคิดเห็นและร่วมสนุกกับกิจกรรมพิเศษที่โดดเด่นในรายการที่กลุ่มวัยรุ่นไม่ยอมพลาด
โดยมีกิจกรรมที่โดดเด่นในปี 2547 คือ กิจกรรมเปิดตัว 88.5 FM MAX ภายใต้ CONCEPT ใหม่กับ
MAXIMUM OF HITS ที่ต้องการตอกย้ำให้กลุ่มเป้าหมายจดจำคำว่า “MAX” ในกิจกรรม “MY NAME
IS MAX” ณ ลานด้านหน้าห้าง CENTRAL WORLD PLAZA (WORLD TRADE CENTER เดิม)
ตามติดด้วยกิจกรรมคอนเสิร์ตที่ตอกย้ำภาพของคลื่นวิทยุแนว CONTEMPORARY HITS RADIO
ด้วยคอนเสิร์ตรวมสุดยอดศิลปินสุดฮิตแห่งปี 2547 ในคอนเสิร์ต “MAXIMUM OF HITS CONCERT”
ณ สนามกีฬานิมิบุตร และปิดท้ายปีด้วยกิจกรรม IN TREND ของกลุ่มวัยรุ่น “MAX YEAR SALES”
ปิดถนนสยามสแควร์ เปิดลานช็อปปิ้งที่ MAXIMUM ที่สุด
ด้วยสุดยอดร้านค้าแห่งสยามสแควร์พร้อมใจกันกระหน่ำลดราคาเพื่อคนฟังจาก 88.5 FM MAX
เท่านั้น

จากกิจกรรมต่างๆ ข้างต้น
รวมทั้งแนวทางการเปิดเพลงฮิตที่มาจากการสำรวจความคิดเห็นของคนฟังอย่างแท้จริง
ทำให้คลื่นนี้ได้รับความนิยมเป็นคลื่น HITS ในการสำรวจของ Tapscan จากคลื่นวิทยุบนหน้าปัด 35
คลื่น ในกรุงเทพฯ และปริมณฑล (เดือนธันวาคม 2547) และได้รับความนิยมเป็นอันดับ 2
ในกลุ่มรายการวิทยุวัยรุ่น TEEN (12 - 24 ปี) (จำนวนผู้ฟังเดือนธันวาคม 237,800 คน)

สถานีวิทยุ : F.M. 93.0 MHz. (93 COOL F.M.) สถานีวิทยุเสียงจากทหารเรือ

Cool F.M. 50 MINUTES MUSIC LONG PLAY คลื่นเพลงฟัง ที่นำเสนอเพลงไทยสากลในแนว
EASY LISTENING ที่ได้รับการยอมรับจากกลุ่มผู้ฟังสูงสุด
และเป็นรายการวิทยุคลื่นแรกที่สร้างปรากฏการณ์การนำเสนอเพลงเพราะต่อเนื่องมากที่สุด 50 นาที
“50 MINUTES MUSIC LONG PLAY“
โดยทุกเพลงเพราะได้ผ่านการคัดสรรจากผลสำรวจความนิยมของผู้ฟังอย่างแท้จริง
พร้อมด้วยทีมดีเจมืออาชีพที่ได้รับการยอมรับจากกลุ่มคนฟัง
และการจัดกิจกรรมที่ตอบสนองไลฟ์สไตล์และเปิดโลกทัศน์ของกลุ่มคนทำงานรุ่นใหม่อย่างต่อเนื่อง
ส่งผลให้ 93 COOL F.M. สามารถเติบโตเป็นคลื่นอันดับ 1 บนหน้าปัดวิทยุอย่างรวดเร็ว
และเป็นเอกฉันท์ทั้งการสำรวจของ Tapscan และ AC.Nielsen

นอกจากรูปแบบรายการเป็นที่ยอมรับแล้ว รูปแบบกิจกรรมในรายการซึ่งนำเสนอในคอนเซ็ปท์ “ 50
MINUTES MUSIC LONG PLAY “ เพื่อตอกย้ำการเป็นคลื่นวิทยุอันดับ 1
แห่งแรกบนหน้าปัดวิทยุที่มีรูปแบบเปิดเพลงเพราะต่อเนื่อง 50 นาที
พร้อมกันนี้ทางคลื่นได้มีกิจกรรมเพื่อยืนยันความเป็นคลื่นวิทยุ EASY LISTENNING
ที่ได้รับความนิยมสูงสุด ด้วยกิจกรรม เปิดตัวคอนเซ็ปท์ “50 MINUTES MUSIC LONG PLAY”
ในกิจกรรม “50 HOURS MUSIC LONG PLAY” การแข่งขันฟังเพลงต่อเนื่องยาวนานที่สุด 50 นาที
เพื่อชิงเงินรางวัลร่วม 1,000,000 บาท โดยได้รับการตอบรับจากกลุ่มคนฟังอย่างกว้างขวาง,
X’coolsive Moment
คอนเสิร์ตรูปแบบพิเศษจากศิลปินสุดฮอตในรูปแบบพิเศษเฉพาะแฟนรายการของ COOL F.M. เท่านั้น
, Wonder Cool Rally # MUSIC RACING แรลลี่ตามเสียงเพลงครั้งที่ 2
ของเมืองไทยบนเส้นทาง กรุงเทพฯ-เพชรบูรณ์, COOL JOURNEY # THE ART OF LIFE
เดินทางสู่ศูนย์กลางของศิลปะและวัฒนธรรม ณ ประเทศอิตาลี
พร้อมเก็บภาพความประทับใจด้วยศิลปะลายเส้นด้วยฝีมือตนเอง ซึ่งกิจกรรมต่างๆ
ดังกล่าวเป็นกิจกรรมที่ส่งเสริมการตลาดที่ล้วนได้รับความสนใจจากผู้ฟัง
และสินค้าผู้สนับสนุนเป็นอย่างมาก

ด้วยเหตุนี้ Cool F.M. จึงเป็นรายการวิทยุยอดนิยมจากการสำรวจความนิยมบนหน้าปัด 35
คลื่นของ Tapscan และได้รับความนิยมเป็นอันดับ 1 ยาวนาน ตั้งแต่เดือนมีนาคม 2547 เป็นต้นมา
(ข้อมูลเดือนธันวาคม 2547 ) ในหมู่รายการวิทยุคลื่น Easy listening ของกลุ่มคนทำงาน (18
– 35 ปี) (จำนวนผู้ฟังเดือนธันวาคม 333,700 คน)

สถานีวิทยุ : F.M. 106.0 MHz. (106 LIFE F.M.) สถานีวิทยุเสียงจากทหารเรือ

106 LIFE F.M. สถานีวิทยุคลื่นแรกและคลื่นเดียวบนหน้าปัด ที่นำเสนอบทเพลงในสไตล์ LIFE
MUSIC แนว ROCK BALLAD, COUNTRY FOLK, ACOUSTIC และ ROCK
ที่ได้รับความนิยมทั้งในอดีตและปัจจุบัน
โดยเน้นการนำเสนอเพลงที่มีเนื้อหาสอดคล้องกับประสบการณ์และสร้างความรู้สึกร่วมกับทุกแง่มุมในการดำเนินชีวิตของผู้ฟัง
เพื่อให้เพลงเป็นส่วนหนึ่งของชีวิต และเสริมสร้างพลังใจในการดำเนินชีวิตสำหรับกลุ่มคนทำงาน
ตามแนวคิด “ดนตรีมีชีวิต” ซึ่งทำให้ 106 LIFE F.M.
เป็นทางเลือกใหม่ที่สามารถเติมเต็มช่องว่างในการฟังเพลงของผู้ฟังเป็นอย่างดี
จนได้รับความนิยมอย่างรวดเร็ว

นอกจากนี้ ยังเสริมด้วยกิจกรรม ที่สะท้อนมุมมองในการดำเนินชีวิต และสร้างสรรค์สังคม
โดยดีเจที่มากด้วยประสบการณ์เป็นสื่อกลางในการสื่อสารเรื่องราวผ่านบทเพลง
และสร้างความใกล้ชิดกับกลุ่มผู้ฟังวัยทำงานที่มีประสบการณ์ อารมณ์สุนทรีย์ รักในเสียงเพลง อายุ
25 – 44 ปี รวมถึงกลุ่มคนทำงานรุ่นใหม่และกลุ่มนักศึกษาที่เปิดกว้างในการฟังเพลง

จากรูปแบบรายการที่โดดเด่น ทำให้คลื่น 106 LIFE F.M.
ได้รับการตอบรับอย่างดีเยี่ยมจากกลุ่มเป้าหมาย อายุ 25 – 44 ปี จากการสำรวจความนิยมของ
Tapscan ในเดือนธันวาคม 2547 โดยอยู่ในอันดับ 1
ในกลุ่มดังกล่าวด้วยจำนวนผู้ฟังที่เพิ่มสูงขึ้นกว่า 831 % จากการเปิดตัวในเดือนมิถุนายน 2547
(จำนวนผู้ฟังเดือนธันวาคม 318,500 คน)

จากการเปิดตัวด้วยงานคอนเสิร์ต 106 บทเพลง เพื่อความหวัง ความฝันและพลังใจ ณ INDOOR
STADIUM หัวหมาก เมื่อเดือนตุลาคม 2547 ที่ผ่านมา คลื่น 106 LIFE F.M.
ได้รับกระแสการตอบรับอย่างดีเยี่ยม มีจำนวนคนฟังเข้าร่วมงานคอนเสิร์ตกว่า 5,000 คน
ซึ่งนับว่าเป็นการเปิดตัวที่ประสบความสำเร็จอย่างสูงหลังจากการเปิดตัวอย่างเป็นทางการเพียง 4
เดือน

โดยในปี 2548 กิจกรรมต่างๆ ของคลื่น 106 LIFE F.M.
จะยังคงตอกย้ำความเป็นคลื่นเพลงดนตรีมีชีวิต กับกิจกรรมที่น่าสนใจ เช่น LIFE CONCERT
นาวาคาราบาว ปรากฏการณ์คอนเสิร์ตครั้งยิ่งใหญ่ในรูปแบบเฉพาะของ 106 LIFE F.M.
โดยสุดยอดศิลปินระดับตำนานวง “คาราบาว” ในบรรยากาศพิเศษสุดที่ไม่เคยสัมผัสมาก่อน, ดนตรี
ชีวิต ทิเบต การเดินทางข้ามวัฒนธรรม สัมผัส ดนตรี
และชีวิตของดินแดนลึกลับศักดิ์สิทธิ์และมีความมหัศจรรย์ที่น่าค้นหาจนได้รับขนานนามว่า “หลังคาโลก”
ผจญภัยไปชมจุดสูงที่สุดของโลก พร้อมชมงานเทศกาลดนตรีภายใต้อ้อมกอดของเทือกเขาหิมาลัย ,
CAMP CAR ป่าเจ็ดคด
คาราวานท่องเที่ยวแนวครอบครัวรูปแบบใหม่โดยรถยนต์ส่วนตัวสู่เส้นทางธรรมชาติที่ศูนย์ศึกษาธรรมชาติและท่องเที่ยวเชิงนิเวศ
เจ็ดคด – โปงก้อนเส้า จังหวัดสระบุรี พร้อม ACOUSTIC CONCERT
ท่ามกลางทะเลดาวบนจุดชมวิวมอเครือ

3.2.2 การตลาดและภาวะการแข่งขัน

3.2.2.1 การตลาด

ก. กลยุทธ์การตลาดและการแข่งขัน

1) กลยุทธ์นโยบายความคุ้มค่า (Value for money)

บริษัทฯ ใช้กลยุทธ์ด้านความคุ้มค่า
เพื่อสร้างประโยชน์สูงสุดให้กับงบประมาณที่ลูกค้ามีอยู่เพื่อการโฆษณา
ในลักษณะของการขายแบบแพคเก็จ คือ การขายเวลา loose spot ร่วมกับการจัด Activity
In Program และ Event Marketing ซึ่งมีผลต่อการส่งเสริมการขายอย่างเป็นรูปธรรม
และคุ้มค่าต่อการลงทุน

จากกลยุทธ์ด้านความคุ้มค่าและการจัดกิจกรรมส่งเสริมการขายสินค้า
ทำให้ผู้โฆษณาไม่ว่าจะเป็นบริษัทโฆษณาหรือบริษัทเจ้าของสินค้าตัดสินใจจัดสรรงบโฆษณามาให้กับบริษัทในรูปแบบแพ็คเกจยาวต่อเนื่องตลอดปีมากขึ้นเมื่อเทียบกับปี
2546 นอกจากนี้บริษัทต่างๆ ยังคงจัดสรรงบโฆษณามากขึ้นเรื่อยๆ
ประกอบกับความนิยมในตัวรายการแต่ละคลื่นของบริษัทฯ
ล้วนได้รับเสียงตอบรับมากขึ้นอย่างก้าวกระโดด
จึงเป็นผลทำให้ผู้โฆษณารายใหม่ให้ความเชื่อมั่นในศักยภาพและเล็งเห็นความคุ้มค่าของเม็ดเงินที่ลงทุน
บริษัทฯ
จึงสามารถขยายฐานลูกค้าได้มากขึ้นเป็นลำดับและส่งผลต่อรายได้ที่เพิ่มขึ้นอย่างเห็นได้ชัดในปี 2547

2) กลยุทธ์การจัดกิจกรรมส่งเสริมการขาย

ในสภาวะการแข่งขันอย่างเข้มข้นของธุรกิจวิทยุ ในปี 2547
การขายเวลาโฆษณาอย่างเดียวไม่เพียงพอต่อความต้องการของลูกค้า บริษัทฯ
จึงมีการเพิ่มมูลค่าของสินค้าโดยมีกิจกรรมส่งเสริมการขายที่ทำร่วมกันระหว่างรายการและผู้ฟังเช่น
การเล่นเกมในรายการ
นอกจากนั้นยังมีการจัดกิจกรรมพิเศษที่จัดร่วมกับบริษัทเจ้าของสินค้าหรือหน่วยงานราชการ,
การเผยแพร่วัฒนธรรมของเยาวชนไทยในต่างประเทศ การจัดคอนเสิร์ต และการประกวดต่างๆ
ซึ่งทางบริษัทฯ
เองจะเน้นกิจกรรมที่มีคุณภาพที่สามารถให้สาระและบันเทิงกับผู้ร่วมกิจกรรมและในขณะเดียวกันยังสามารถตอบสนองนโยบายการตลาดของลูกค้าได้อย่างมีประสิทธิภาพ
โดยในส่วนนี้ทางบริษัทฯ มีหน่วยงาน Special project มาดูแลรับผิดชอบ
และคิดงานกิจกรรมพิเศษเพื่อส่งเสริมการขายให้กับลูกค้าโดยเฉพาะ ส่งผลให้บริษัทฯ
สามารถสร้างรายได้จากการจัดกิจกรรมส่งเสริมการขายให้กับลูกค้าได้อีกทางหนึ่ง

นอกจากนี้แล้วบริษัทฯ ยังใช้ศักยภาพของฝ่ายโฆษณาและประชาสัมพันธ์
เพื่อเผยแพร่กิจกรรมของรายการวิทยุในสังกัด
และกิจกรรมของลูกค้าให้เป็นที่ยอมรับและรู้จักอย่างแพร่หลาย
ทั้งในรูปแบบข่าวประชาสัมพันธ์และการโฆษณาในสื่ออื่นๆ เช่น รายการโทรทัศน์, นิตยสาร,
สื่อกลางแจ้ง, สื่อเคลื่อนที่ ฯลฯ อีกด้วย

3) กลยุทธ์การให้บริการวางแผนโฆษณา

บุคลากรของบริษัทฯ เป็นผู้ที่อยู่ในสายงานวิทยุมาเป็นเวลานาน
มีความรู้และความเข้าใจในธุรกิจสื่อวิทยุเป็นอย่างดี
สามารถให้คำปรึกษากับลูกค้าในการวางแผนการบริหารสื่อให้มีคุณภาพมากที่สุด
และการเลือกซื้อเวลาหรือแพคเกจโฆษณาที่เหมาะสมกับวัตถุประสงค์ของลูกค้าและกลุ่มผู้ฟังรายการ
ไม่ว่าจะเป็นผลิตภัณฑ์เครื่องดื่มที่มีส่วนผสมของแอลกอฮอล์ หรือผลิตภัณฑ์อื่นๆ
ที่ต้องการเข้าถึงกลุ่มเป้าหมายให้ใกล้ชิดยิ่งขึ้น บริษัทฯ
ก็มีการวางแผนโฆษณาโดยสร้างสรรค์กิจกรรมพิเศษเฉพาะกิจ
เพื่อตอบสนองความต้องการของลูกค้าและข้อจำกัดของสินค้าแต่ละประเภท ซึ่งบริษัทฯ
ได้ใช้นโยบายการเป็นคู่ค้าร่วมกับผลิตภัณฑ์ในการวางแผนโฆษณาเช่นนี้กับสินค้าทุกรายที่สนับสนุนรายการ
เพื่อสร้างแรงจูงใจและเกิดความคุ้มค่าสูงสุดในการเลือกใช้บริการสื่อของบริษัทฯ

ข. ลักษณะลูกค้าและกลุ่มลูกค้าเป้าหมาย

  1) กลุ่มลูกค้าเป้าหมาย

-   บริษัทโฆษณา (Agency)

-   บริษัทเจ้าของสินค้า (Direct Customer)

2) กลุ่มผู้ฟังเป้าหมาย

  88.5 MHz. FM MAX: กลุ่มนักเรียนและนักศึกษาวัยรุ่นทั้งชายและหญิงอายุระหว่าง 12-24 ปี

  93.0 MHz. COOL F.M.: กลุ่มนักศึกษาและคนทำงานทั้งชายและหญิงอายุระหว่าง 18-35 ปี

  106.0 MHz. LIFE F.M.: กลุ่มนักศึกษาและคนทำงานทั้งชายและหญิงอายุระหว่าง 25-44 ปี

ค. ช่องทางการจำหน่าย

การขายเวลาของธุรกิจสื่อวิทยุจะขายให้บริษัทโฆษณาคิดเป็นร้อยละ 70
และขายโดยตรงให้บริษัทเจ้าของสินค้าคิดเป็นร้อยละ 30 ของยอดขายทั้งหมด

3.2.2.2 ภาวะการแข่งขัน

ก. มูลค่าตลาดโฆษณาของสื่อวิทยุและการเติบโต 

จากข้อมูลของบริษัท เอซี นีลเส็น (ประเทศไทย) จำกัด มูลค่าโฆษณาผ่านสื่อวิทยุในปี 2547
เท่ากับ 6,743 ล้านบาท เติบโตจากปี 2546 ซึ่งมีมูลค่าเท่ากับ 6,662 ล้านบาท ในอัตราร้อยละ
1.22 และมีสัดส่วนร้อยละ 8 ของมูลค่าตลาดโฆษณาซึ่งมีมูลค่าเท่ากับ 83,622 ล้านบาท

ข. ผู้ประกอบการ

ผู้ประกอบการสถานีวิทยุที่ดำเนินรายการเพลงไทยสากลเป็นหลัก
และมีกลุ่มผู้ฟังเป้าหมายใกล้เคียงกันมีอยู่ 12 รายการดังแสดงในตารางด้านล่าง สถานะของบริษัทฯ
ในปัจจุบันจัดอยู่ในอันดับ 3 รองจากผู้นำตลาด มีส่วนแบ่งตลาดร้อยละ 2.42 เพิ่มขึ้นจากร้อยละ
2.2 ในปี 2546 ซึ่งหากเปรียบเทียบกับจำนวนคลื่นที่มีอยู่ 3 คลื่น
ส่วนแบ่งดังกล่าวจึงเป็นอัตราการเติบโตในระดับที่น่าพอใจ

+-------------------+-----------+-----------+-----------+-----------+
| สถานีวิทยุ           | วัยรุ่น      | นักศึกษา    | วัยทำงาน   | ผู้ใหญ่      |
|                   |           |           |           |           |
|                   | 10-18 ปี   | 15-25 ปี   | 18-35ปี    | 25-45 ปี   |
+-------------------+-----------+-----------+-----------+-----------+
| F.M. 88.0 Peak FM |           | คู่แข่ง      |           |           |
+-------------------+-----------+-----------+-----------+-----------+
| F.M. 88.5 FM MAX  | สกาย-     | สกาย-     |           |           |
|                   | ไฮเน็ตเวิร์ค | ไฮเน็ตเวิร์ค |           |           |
+-------------------+-----------+-----------+-----------+-----------+
| F.M. 89.0 Banana  |           |           | คู่แข่ง      |           |
| FM                |           |           |           |           |
+-------------------+-----------+-----------+-----------+-----------+
| F.M. 91.5 Hot     | คู่แข่ง      |           |           |           |
| Wave              |           |           |           |           |
+-------------------+-----------+-----------+-----------+-----------+
| F.M. 93.0 Cool    |           | สกาย-     | สกาย-     |           |
| F.M.              |           | ไฮเน็ตเวิร์ค | ไฮเน็ตเวิร์ค |           |
+-------------------+-----------+-----------+-----------+-----------+
| F.M. 93.5 E F.M.  |           | คู่แข่ง      | คู่แข่ง      |           |
+-------------------+-----------+-----------+-----------+-----------+
| F.M. 95.5 Virgin  | คู่แข่ง      | คู่แข่ง      | คู่แข่ง      |           |
| Hits              |           |           |           |           |
+-------------------+-----------+-----------+-----------+-----------+
| F.M. 103.0 FMM    |           |           | คู่แข่ง      |           |
+-------------------+-----------+-----------+-----------+-----------+
| F.M. 103.5 Big    |           |           | คู่แข่ง      | คู่แข่ง      |
| F.M.              |           |           |           |           |
+-------------------+-----------+-----------+-----------+-----------+
| F.M. 104.5 Fat    |           | คู่แข่ง      |           |           |
| Radio             |           |           |           |           |
+-------------------+-----------+-----------+-----------+-----------+
| F.M. 106 LIFE     |           |           | สกาย-     | สกาย-     |
| F.M.              |           |           | ไฮเน็ตเวิร์ค | ไฮเน็ตเวิร์ค |
+-------------------+-----------+-----------+-----------+-----------+
| F.M. 106.5 Green  |           |           | คู่แข่ง      | คู่แข่ง      |
| Wave              |           |           |           |           |
+-------------------+-----------+-----------+-----------+-----------+

ค. แนวโน้มภาวะการแข่งขัน

การแข่งขันของธุรกิจสื่อวิทยุเพิ่มความรุนแรงมากขึ้นเนื่องจากงบประมาณโฆษณาที่มีจำกัด
ทำให้ลูกค้าจะเลือกซื้อเวลาโฆษณาจากรายการวิทยุที่ได้รับความนิยมสูงเป็นปัจจัยหลัก
แต่ในขณะเดียวกัน กลยุทธ์ด้านราคานั้นก็มีความสำคัญต่อการตัดสินใจซื้อโฆษณาสูง
เนื่องด้วยจะทำให้ลูกค้าสามารถได้เวลาโฆษณามากขึ้น หรือ
ได้รูปแบบโฆษณาที่หลากหลายทั้งนี้ขึ้นอยู่กับกลยุทธ์การขายของแต่ละบริษัทที่จะจูงใจให้ลูกค้าให้เห็นว่าคุ้มค่ากับเงินที่ใช้ไปสูงที่สุด

3.2.3 การจัดหาผลิตภัณฑ์หรือบริการ

ก. นักจัดรายการวิทยุ (ดีเจ) และบุคลากรฝ่ายผลิตและสร้างสรรค์

ปัจจุบันบริษัทฯ มีจำนวนนักจัดรายการวิทยุทั้งหมด 25 คนและทีมงานสร้างสรรค์อีกจำนวน 22 คน
นักจัดรายการซึ่งเป็นผู้มีส่วนสำคัญในการสร้างความนิยมให้แก่สถานี
ต้องเป็นบุคคลที่มีความสามารถในการโต้ตอบกับผู้ฟังและมีความรู้เกี่ยวกับเพลงเป็นอย่างดี
อีกทั้งยังต้องผ่านการฝึกอบรม พัฒนาความรู้ด้านเทคโนโลยี เพื่อสามารถใช้เครื่องมือและ
Software ทันสมัยได้อย่างคล่องตัว
สามารถดำเนินรายการตามรูปแบบของรายการที่วางไว้ให้สอดคล้องกับรสนิยมของกลุ่มฟังเป้าหมาย
และปัจจุบันนักจัดรายการของบริษัทฯ
ยังต้องเป็นผู้มีทักษะในการเป็นผู้ดำเนินรายการภาคสนามในการจัดกิจกรรมส่งเสริมการขาย
เพื่อรองรับงานกิจกรรมพิเศษเพื่อส่งเสริมการขายอีกทางหนึ่งด้วย

ข. ห้องส่งสัญญาณ 

ตั้งแต่เดือนกรกฎาคมปี 2546 บริษัทฯ ได้ลงทุนสร้างห้องจัดรายการ ห้องส่งสัญญาณวิทยุ
ซึ่งจะเป็นห้องส่งสัญญาณระบบ Digital สมบูรณ์แบบแห่งแรกในประเทศไทย
ที่สำนักงานใหญ่ของกลุ่มบริษัท อาร์. เอส. โปรโมชั่น จำกัด (มหาชน) ณ อาคารเชษฐโชติศักดิ์ 2
พร้อมด้วยอุปกรณ์เครื่องมือมีการนำ Software Radioman จากประเทศฟินแลนด์มา
เป็นเครื่องมือเสริมในการผลิตรายการที่เป็นมาตรฐานโลกของสถานีวิทยุ BCC ของอังกฤษและ NHK
ของญี่ปุ่น ที่ทันสมัย บริษัทฯ
เชื่อมั่นว่าจะทำให้การผลิตรายการและการกระจายเสียงมีคุณภาพมากยิ่งขึ้น
ซึ่งจะส่งผลทำให้สามารถเพิ่มจำนวนผู้ฟังรายการได้มากขึ้น

ห้องส่งสัญญาณวิทยุ (Digital Studio) ประกอบด้วย

-   ห้อง Studio ON-AIR จำนวน 4 ห้อง ดำเนินรายการโดยนำ software และ hardware
    ที่ทันสมัยเข้ามาช่วยจัดการเลือกสรรเพลง ควบคุมการเล่นเพลงตามรูปแบบรายการที่กำหนด
    เพิ่มสีสันและความคล่องตัว สร้างความน่าสนใจของรายการและ content ต่างๆ
    ซึ่งเป็นมาตรฐานเดียวกันกับสถานีระดับโลกอย่าง สถานีวิทยุ BBC ของประเทศอังกฤษ และ
    NHK ของ ประเทศญี่ปุ่น

-   ห้อง Studio Production จำนวน 2 ห้อง เป็น Studio ระบบ Digital
    ผลิตชิ้นงานด้วยคุณภาพมาตรฐานและมีลูกเล่นต่างๆ
    สร้างสีสันและเพิ่มความน่าสนใจน่าติดตามรายการ

-   ห้อง Library 1 ห้องเพื่อเก็บรวบรวมและจัดระบบของเพลงตามรูปแบบรายการ

-   ห้อง Transfer Room จำนวน 1 ห้อง ทำหน้าที่ Load ข้อมูลเพลง Jingle และ Spot
    ต่างๆ เพื่อเข้าสู่ Server กลาง สำหรับดีเจดึงไปใช้ในแต่ละโปรแกรม

-   ห้อง Traffic Control มีหน้าที่ควบคุมระบบการออกอากาศ และคุณภาพเสียงด้วยระบบ
    Digital เพื่อส่งสัญญาณไปยังสถานีแม่ข่ายของแต่ละคลื่น

-   ห้อง Master Control Room ห้องควบคุมการทำงานของดีเจและควบคุมระบบ Spot และ
    Billing สามารถตรวจสอบและรายงานผลการออกอากาศของ Spot
    โฆษณาในรายการของลูกค้าได้วินาทีต่อวินาที
    ช่วยสร้างความมั่นใจให้กับลูกค้าในการลงโฆษณาได้เป็นอย่างดี

3.2.3.2 ผลกระทบต่อสิ่งแวดล้อม

-ไม่

สื่อสิ่งพิมพ์

ธุรกิจสื่อสิ่งพิมพ์ของกลุ่มอาร์เอสประกอบไปด้วยนิตยสารผู้หญิง “FRONT”
และยังมีงานหนังสือพ็อกเก็ตบุ๊คส์ในนาม สำนักพิมพ์ “Poema Book” ออกมาจำหน่ายรวม 12
เล่มตลอดปี 2547

3.2.1 ลักษณะผลิตภัณฑ์หรือบริการ

นิตยสาร “Front” เป็นนิตยสารผู้หญิงชั้นแนวหน้า วางแผงรายเดือน
มีเนื้อหาที่โดดเด่นนำเสนอไลฟ์สไตล์ของผู้หญิงทันสมัยในทุกๆ ด้าน ทั้งเรื่องแฟชั่น การดูแลความงาม
เรื่องสังคม ตลอดจนถึงความสัมพันธ์กับผู้คนรอบตัว

สำนักพิมพ์ “Poema Book” ผลิตหนังสือขนาดพ็อกเก็ตบุ๊คส์
เนื้อหาส่วนใหญ่เป็นงานแปลวรรณกรรมร่วมสมัยที่ติดอันดับหนังสือขายดีจากทางทวีปยุโรปและอเมริกา
ผลงานในรอบปีที่ผ่านมาเน้นหนักวรรณกรรมที่จับกลุ่มผู้อ่านสุภาพสตรี
ซึ่งกำลังเป็นแนวที่ได้รับความนิยมอยู่ในขณะนี้

3.2.2 การตลาดและภาวะการแข่งขัน

3.2.2.1 นโยบายและลักษณะการตลาด

1.  กลยุทธ์การตลาดและการแข่งขัน

  1) กลยุทธ์เน้นจุดขายของนิตยสารที่ชัดเจน

เป็นกลยุทธ์หลักและสำคัญ ด้วยการวางคอนเซ็ปต์ของนิตยสาร “FRONT”
ให้เป็นนิตยสารเพื่อผู้หญิงชั้นแนวหน้าอย่างชัดเจน
เด่นทั้งรูปเล่มและเนื้อหาที่รวมเอาจุดเด่นของรูปแบบวิธีการนำเสนอของนิตยสารต่างประเทศ
มาผสมผสานกับเนื้อหาที่ใกล้ตัว และตรงใจกลุ่มผู้หญิงอยากรู้
นำมาถ่ายทอดด้วยสำนวนภาษาเฉพาะตัวที่เป็นกันเอง ให้ความรู้สึกเสมือนเป็นเพื่อนผู้อ่าน

2) กลยุทธ์การประชาสัมพันธ์และส่งเสริมการขาย

ในการขายโฆษณาในนิตยสารนั้น ทางบริษัทฯ ให้ความสำคัญกับการประชาสัมพันธ์เป็นอย่างมาก
มีการใช้สื่อประชาสัมพันธ์ทั้งทางสื่อวิทยุและสื่อโทรทัศน์ ทำให้นิตยสาร “FRONT”
ได้ผลตอบรับจากกลุ่มผู้อ่านอย่างดียิ่งในเวลาอันรวดเร็ว มียอดผู้อ่านประมาณ 80,000 ต่อฉบับ

2.  ลักษณะลูกค้าเป้าหมายและช่องทางการจำหน่าย

1) กลุ่มผู้ซื้อผู้อ่านเป้าหมาย (Buyer/Consumer)

ผู้หญิง อายุตั้งแต่ 20-45 ปี มีฐานะและรายได้ในระดับบน
ซึ่งเป็นกลุ่มลูกค้าที่มีฐานการบริโภคและอ่านนิตยสารผู้หญิงจำนวนสูง และมีอำนาจในการซื้อสูงด้วย

ผู้อ่านสามารถหาซื้อนิตยสารได้จาก 2 วิธีคือเป็นสมาชิกประจำ
และสามารถซื้อได้จากแผงหนังสือทั่วไป โดยผ่านระบบตัวแทนจำหน่าย

  2) ตัวแทนจำหน่าย

นิตยสาร “Front” จัดจำหน่ายทั่วประเทศ ผ่านบริษัทตัวแทนจำหน่ายชั้นนำ
เพื่อให้มั่นใจว่าลูกค้าจะสามารถหาซื้อได้จากทุกแผงโดยสะดวก
สัดส่วนการจำหน่ายในเขตกรุงเทพฯและปริมณฑล ประมาณร้อยละ 70 และส่วนที่เหลืออีกร้อยละ 30
จะกระจายออกสู่ต่างจังหวัด

3) ลูกค้าโฆษณา ได้แก่

-   บริษัทโฆษณา (Agency)

-   บริษัทเจ้าของสินค้า (Direct Customer)

การขายโฆษณาในนิตยสารของบริษัทฯ จะเป็นการขายผ่านบริษัทโฆษณาในสัดส่วนร้อยละ 50
และขายตรงบริษัทเจ้าสินค้าในสัดส่วนร้อยละ 50

3.2.2.2 ภาวะการแข่งขัน

1.  มูลค่าตลาดโฆษณาของสื่อสิ่งพิมพ์และแนวโน้มการเติบโต

สื่อนิตยสารมีมูลค่า 4,560 ล้านบาท หรือคิดเป็นสัดส่วนร้อยละ 6.38
ของมูลค่ารวมของตลาดโฆษณาปี 2546 ซึ่งมีมูลค่าเท่ากับ 71,449 ล้านบาท ในปี 2547
ตลาดสื่อนิตยสารได้เติบโตถึง 32.21% และมีมูลค่าถึง 6,029 ล้านบาทหรือคิดเป็นสัดส่วน ร้อยละ
7 องมูลค่าตลาดรวมโฆษณาซึ่งมีมูลค่าเท่ากับ 83,622 ล้านบาท

ตลาดสิ่งพิมพ์ประเภทนิตยสารมีแนวโน้มการเติบโตอย่างต่อเนื่อง
ทุกปีจะมีหนังสือใหม่เปิดตัวเพิ่มขึ้นเรื่อยๆ แต่ละรายจะมีจุดขายและกลุ่มผู้อ่านเป้าหมายของตนเอง
ทำให้ผู้ประกอบการรายเดิมต้องพัฒนาคุณภาพของงานและพยายามรักษาฐานลูกค้าผู้ซื้อผู้อ่านของตนไว้ให้ได้ด้วยการนำเสนอเนื้อหาและปรับเปลี่ยนรูปแบบให้ทันกับตลาด
และอาจหมายถึงการมีกิจกรรมในเล่มร่วมกับผู้อ่านประเภทชิงรางวัล มีของแถมของแจก เป็นต้น
ซึ่งกิจกรรมที่ทางนิตยสารได้จัดขึ้นเพื่อประชาสัมพันธ์และสร้างความใกล้ชิดกับผู้อ่านที่ผ่านมานั้น
มีทั้งการจัดทำ workshop, การออก roadshow ไปตามอาคารสำนักงานขนาดใหญ่
ซึ่งถือได้ว่าเป็นกิจกรรมที่ได้รับผลตอบรับเป็นอย่างดี

2.  ผู้ประกอบการและส่วนแบ่งตลาด

ผู้ประกอบการนิตยสารมีจำนวนมากรายในปัจจุบัน
ประกอบด้วยรายใหญ่ที่มีหนังสือในสังกัดจำนวนมากมีโรงพิมพ์เป็นของตนเอง และรายอิสระ

3.  แนวโน้มภาวะการแข่งขัน

จากการสำรวจของบริษัท ซีเอ็ดยูเคชั่น จำกัด ในระหว่างปี 2547
พบว่านิตยสารผู้หญิงหัวนอกกำลังได้รับความนิยมเป็นอย่างมาก
เนื่องจากการผ่านการทำตลาดมาแล้วจากต่างประเทศ
และมีรูปแบบกลยุทธ์ทางการตลาดที่ประสบความสำเร็จมาแล้ว
จึงทำให้ใช้ระยะเวลาในการสร้างความนิยมสั้นกว่านิตยสารหัวใหม่อื่นๆ ทั้งนี้คาดว่าในปี 2548
จะมีนิตยสารออกใหม่ถึง 89 เล่ม

3.2.3 การจัดหาผลิตภัณฑ์หรือบริการ

3.2.3.1 การจัดให้ได้มาซึ่งผลิตภัณฑ์เพื่อจำหน่าย

ในการผลิตสิ่งพิมพ์ประเภทนิตยสารแฟชั่นรายเดือนนั้น ประกอบด้วยหน่วยงานผู้รับผิดชอบใน 2
ขั้นตอนหลัก คือ ขั้นตอนการจัดหาคัดเลือกเนื้อหา หรือ content เพื่อจัดเรียงลงในเล่ม
และขั้นตอนการ พิมพ์เป็นรูปเล่ม สำหรับขั้นตอนการจัดหาคัดเลือก content นั้น บริษัท โพเอม่า
จำกัด มีทีมงานที่มีความชำนาญจากการทำนิตยสารชั้นนำต่างๆ ทำการคัดสรรเรื่องและหาประเด็น
รวมทั้งการคัดเลือกนักเขียนมีชื่อ ตลอดจนผู้ทรงคุณวุฒิในสาขาอาชีพเฉพาะด้าน
มาเขียนคอลัมน์ภายในเล่มด้วย

ส่วนขั้นตอนการพิมพ์จะเป็นการส่งงานให้โรงพิมพ์ภายนอกรับเหมาจัดการ
โดยผ่านการเสนอราคาจ้างเหมาคิดรวมต้นทุนค่ากระดาษ ค่าจ้างพิมพ์งาน

3.2.3.2 ผลกระทบต่อสิ่งแวดล้อม

-ไม่มี-

3.3 ธุรกิจผลิตภาพยนตร์และรับจ้างผลิต

3.3.1 ลักษณะผลิตภัณฑ์หรือบริการ

ก. ภาพยนตร์ (Featured Film)

  การประกอบธุรกิจภาพยนตร์มีลักษณะเด่นของธุรกิจ พอสรุปได้ 5 ประการดังนี้

1.  ต้นทุนการสร้างและค่าใช้จ่ายในการโปรโมทภาพยนตร์แต่ละเรื่องไม่เท่ากัน
    จะแปรผันตามประเภทและขนาดของภาพยนตร์ โดยเฉลี่ยอยู่ที่ระดับเรื่องละ 20-50 ล้านบาท
    สำหรับต้นทุนผลิต และประมาณ 15-20 ล้านบาทโดยเฉลี่ยสำหรับค่าใช้จ่ายในการ โปรโมท

2.  ต้นทุนผลิตส่วนใหญ่ประมาณร้อยละ 60-70 เป็นค่าใช้จ่ายในการถ่ายทำซึ่งใช้เวลาประมาณ
    3-4 เดือน

3.  การขายงานภาพยนตร์ จะเริ่มจากการขาย Pre-Sale
    คือการขายสิทธิ์ให้แก่สายหนังต่างจังหวัด วีซีดี, ดีวีดี
    และการขายสิทธิ์ในการแพร่ภาพทางเคเบิลทีวี สถานีโทรทัศน์ฟรีทีวี
    และการขายสิทธิ์ให้ต่างประเทศ

4.  รายได้จากการเข้าฉายในโรงภาพยนตร์ในระบบส่วนแบ่ง (Sharing)
    จากค่าบัตรเข้าชมภาพยนตร์ในเขตกทม. และปริมณฑลปัจจุบันอัตราส่วนแบ่งอยู่ที่ร้อยละ 50

5.  รายได้จากการนำภาพยนตร์ที่ออกจากโรงภาพยนตร์ไปบรรจุลงแผ่น วีซีดี และ ดีวีดี
    ซึ่งถ้าหากภาพยนตร์เรื่องนั้นๆ ได้รับความนิยมมากตอนที่ฉายในโรงภาพยนตร์ ยอดขาย

  วีซีดี และดีวีดี ก็จะสูงตามไปด้วย

ที่ผ่านมากลุ่มอาร์ เอสมีเป้าหมายในการเป็นผู้นำในธุรกิจภาพยนตร์
โดยมีแผนที่จะผลิตภาพยนตร์อย่างต่อเนื่อง ด้วยความพร้อมในทุกด้านทั้งเงินทุน นักแสดง
และทีมงานผลิตที่มีความชำนาญในการผลิตงานภาพยนตร์และประสบการณ์ในการประเมินตลาดภาพยนตร์
เป็นปัจจัยสำคัญที่ทำให้ผลงานภาพยนตร์ของกลุ่มฯ ได้รับความนิยมตลอดมา

ข. รับจ้างผลิตละครโทรทัศน์ (Drama Production)

ปัจจุบันกลุ่มอาร์ เอสได้รับความไว้วางใจจากสถานีโทรทัศน์ และบริษัทผู้ว่าจ้างอื่นๆ
โดยที่ผ่านมาผลงานการผลิตละครได้เสนอผ่านช่องดังนี้ ช่อง 3 ช่อง 7 และไอทีวี
ให้ทำการผลิตละครส่งสถานีเพื่อออกอากาศในช่วงเวลา Prime time ได้แก่ละครก่อนข่าว
และละครหลังข่าวภาคค่ำ โดยมีรายได้เป็นค่าจ้างผลิตละครในลักษณะเหมาจ่ายต่อเรื่อง
จำนวนละครที่รับจ้างผลิตให้สถานีและออกอากาศเฉพาะในปี 2547 ที่ผ่านมารวมทั้งสิ้น 11 เรื่อง
ได้แก่

+--------+---------------+---------------------------------------------+
| สถานี   | ชื่อเรื่อง        |   นักแสดงนำ                                  |
+--------+---------------+---------------------------------------------+
| ช่อง 3. | คู่กรรม 1       | ศรราม เทพพิทักษ์, พรชิตา ณ สงขลา                |
+--------+---------------+---------------------------------------------+
| ช่อง 3. | คู่กรรม 2       | วรเวช ดานุวงศ์, มนัสนันท์ พันเลิศวงศ์สกุล            |
+--------+---------------+---------------------------------------------+
| ช่อง 3. | คุณชายจอมยุ่ง    | ธนา สุทธิกมล, ธิญาดา พรรณบัว                    |
+--------+---------------+---------------------------------------------+
| ช่อง 3. | ลูกทุ่งหารสอง    | อาทิตย์ ตั้งสวัสดิรัตน์, รมิดา ประภาสโนบล            |
+--------+---------------+---------------------------------------------+
| ช่อง 7. | คุณพ่อรับจ้าง     | ศรราม เทพพิทักษ์, สุวนันท์ คงยิ่ง                   |
+--------+---------------+---------------------------------------------+
| ช่อง 7. | หักเหลี่ยมรัก     | จักรินทร์ ศิลป์ชัยกิจ , มนัสนันท์ พันเลิศวงศ์สกุล,        |
|        |               | สัจจากาจ จิตรพึงธรรม , ธวัช ทัศนาพลพินิจ           |
+--------+---------------+---------------------------------------------+
| ช่อง 3. | ซอย           | ภรัณญู โรจนาวุฒิธรรม , วนิดา เติมธนาภรณ์, เปรมินทร์  |
|        | 3.สยามสแควร์   | วงศ์เบี้ยสัจจ์,จีระนันท์ กิจประสาน                   |
+--------+---------------+---------------------------------------------+
| ช่อง 3. | คนล           | ธนา สุทธิกมล, เอวิตรา ศิระศาสตร์, อณัชช์ เจตสมมา,  |
|        | ะวัยหัวใจเดียวกัน |                                             |
|        |               | ณัฐกุล พิชยะพงศ์ไพบูลย์                           |
+--------+---------------+---------------------------------------------+
| ITV    | รักฝันวันฤดูหนาว  | เปรมินทร์ วงศ์เบี้ยสัจจ์ (มิ้นท์), พันธ์ธวัช บูลย์เวช      |
|        |               | (ด๊อจ),                                      |
|        |               |                                             |
|        |               | จตุโชค หวังสุวรรณกิจ (โก้), กฤช พงษ์พันธุ์ (ต๊ะ),     |
|        |               | ซาร่า เล็กจ์                                   |
+--------+---------------+---------------------------------------------+
| ITV    | จอมใจเจ้าป่า    | สุพจน์(ลิฟ) จันทร์เจริญ, ธิญาดา(เกด) พรรณบัว        |
+--------+---------------+---------------------------------------------+
| ITV    | รักวันละนิด      | รพีภัทร์ (น้ำ) เอกพันธ์กุล, ภุมวารี(แอ) ยอดกมล       |
+--------+---------------+---------------------------------------------+

ค. รับจ้างผลิตอื่นๆ

รับจ้างผลิตอื่นๆ ประกอบด้วย งานรับจ้างผลิตให้โครงการราชการ ซึ่งเป็นงานที่บริษัทฯ
เข้าไปสนับสนุนงานให้กับหน่วยงานราชการ ในลักษณะของการจัดกิจกรรม และประชาสัมพันธ์ต่างๆ
ผลงานโดดเด่นในปีที่ผ่านมา เช่น โครงการประชาร่วมใจประหยัดไฟฟ้าเบอร์ 5, โครงการ
Clean Alert, โครงการผลิตและเผยแพร่สปอตโฆษณาด้านกีฬา (กกท.1),
มหกรรมเทศการอาหารประมงปลอดภัยปี 2547 ฯลฯ, รับจ้างผลิตภาพยนตร์โฆษณา,
รับจ้างผลิตงานคอมพิวเตอร์กราฟฟิค และรับจ้างผลิตงานออกาไนเซอร์

3.3.2 การตลาดและภาวะการแข่งขัน

3.3.2.1 การตลาด

 ก.กลยุทธ์การตลาด

1) กลยุทธ์การนำเสนอผลงานคุณภาพและตรงตามรสนิยมของตลาด

ในการผลิตงานภาพยนตร์ และงานละคร กลุ่มอาร์ เอสให้ความสำคัญกับทุกขั้นตอนของการผลิต
เริ่มจากทีมงานทำการศึกษาประเมินเหตุการณ์สภาพตลาดและรสนิยมของตลาดผู้ชมในขณะนั้น
และเมื่อได้โครงเรื่องที่เหมาะสมจะเป็นขั้นตอนการเขียนบท
กำหนดตัวนักแสดงและกระบวนการถ่ายทำ
การตัดต่อและการบันทึกเสียงด้วยความพิถีพิถันทำให้ผลงานที่ออกมามีคุณภาพและตรงกับความนิยมของผู้ชม

2) กลยุทธ์ความต่อเนื่อง

ด้วยประสบการณ์ในธุรกิจอันยาวนานกว่า 25 ปี ทำให้กลุ่มอาร์ เอสตระหนักดีว่า
ความต่อเนื่องเป็นกลยุทธ์ที่สำคัญที่จะทำให้เกิดความมั่นใจและความไว้วางใจจากบริษัทคู่ค้าอันได้แก่เจ้าของสถานีโทรทัศน์
เจ้าของโรงภาพยนตร์ ผู้ประกอบการสายหนัง ผู้ประกอบการ Home Entertainment
และจากผู้ชม นอกจากนี้การทำธุรกิจที่ต่อเนื่องทำให้กลุ่มอาร์
เอสสามารถขยายการลงทุนในส่วนที่เกี่ยวเนื่องได้อย่างต่อเนื่อง เช่นการเพิ่มจำนวนทีมงานผลิต
การลงทุนในอุปกรณ์ถ่ายทำที่ทันสมัย และการทำการตลาดที่ต่อเนื่อง

3) กลยุทธ์การนำเทคโนโลยีทันสมัยมาใช้เพื่อพัฒนางาน

เช่นการนำระบบถ่ายทำใหม่ล่าสุดในระบบดิจิตอลมาใช้ในการถ่ายทำภาพยนตร์เป็นครั้งแรกและเป็นรายแรกในประเทศไทย
ช่วยพัฒนาคุณภาพงานให้สูงขึ้นในขณะที่ประหยัดต้นทุนการถ่ายทำ
และลดต้นทุนค่าฟิล์มซึ่งเป็นวิธีการถ่ายทำแบบเดิม

ข.ลักษณะลูกค้าและกลุ่มลูกค้าเป้าหมาย

  1) กลุ่มลูกค้าภาพยนตร์

  ลูกค้าหลักได้แก่ โรงภาพยนตร์ สายหนังต่างจังหวัด สถานีโทรทัศน์ประเภทฟรี ทีวี เคเบิลทีวี
  ผู้ประกอบการโฮมเอนเตอร์เทนเมนต์ และผู้ซื้อสิทธิ์ในตลาดต่างประเทศ

2) กลุ่มลูกค้าว่าจ้างผลิต ละคร

  ปัจจุบันได้แก่ สถานีโทรทัศน์ไทยทีวีสี ช่อง 3 สถานีโทรทัศน์กองทัพบกช่อง 5
  สถานีโทรทัศน์สีกองทัพบกช่อง 7 สถานีโทรทัศน์ช่อง 9 และสถานีโทรทัศน์ไอทีวี

 ค.ช่องทางการจำหน่าย

1) ช่องทางการจำหน่ายภาพยนตร์มี 5 ช่องทางดังนี้

1.  สายหนังต่างจังหวัด

2.  ผู้ประกอบการโทรทัศน์ทั้งเคเบิลทีวี และฟรีทีวี

3.  ผู้ชมภาพยนตร์ในโรงภาพยนตร์ในเขตกรุงเทพและปริมณฑล

4.  ผู้ประกอบการธุรกิจโฮมเอนเตอร์เทนเมนต์ ในรูปแบบของ วีดีโอ วีซีดี ดีวีดี

5.  ผู้ซื้อสิทธิ์ในตลาดต่างประเทศ

2) ช่องทางการเสนองานรับจ้างผลิตละคร

  เป็นการทำงานต่อเนื่องกับสถานีโทรทัศน์ฯ
  และบริษัทผู้ว่าจ้างหลังจากได้รับความไว้วางในในการผลิตงานคุณภาพและทันเวลาส่งงานตามที่กำหนด

3.3.2.2 ภาวะการแข่งขัน

 ก.มูลค่าตลาดภาพยนตร์และแนวโน้มการเติบโต

ตลาดภาพยนตร์ในปี 2547 ที่ผ่านมามีมูลค่าประมาณ 3,400 ล้านบาท
โดยแทบจะไม่มีการเติบโตจากปี 2546 โดยในปี 2547 ภาพยนตร์ไทยมีมูลค่าประมาณ 840
ล้านบาทจากภาพยนตร์ที่ออกฉาย 44 เรื่อง

ในส่วนของอาร์ เอสมีภาพยนตร์ออกฉายทั้งสิ้น 5 เรื่องในปี2547

ตารางมูลค่าตลาดภาพยนตร์

  ----------------------------------- ------------ ------------ -----------
                                      2545         2546         2547

  ภาพยนตร์ไทย                          650          920          840

  ภาพยนตร์ Hollywood                   2,100        2,200        2,400

  ภาพยนตร์ต่างประเทศอื่นๆ                 200          212          176

                                      2,950        3,332        3,416
  ----------------------------------- ------------ ------------ -----------

ที่มา : บริษัทฯ และบริษัทตัวแทนจำหน่ายภาพยนตร์

ข. ผู้ประกอบการภาพยนตร์

ผู้ประกอบการภาพยนตร์ไทยรายใหญ่ที่มีผลงานสร้างอย่างต่อเนื่องในปัจจุบันมีจำนวน 5
รายหลักได้แก่ กลุ่มอาร์ เอส มงคลฟิล์ม ไฟว์สตาร์ ฟิล์มบางกอก และ จีทีเอช
โดยหากพิจารณาจากยอดรายได้เครือโรง บริษัทฯ คาดว่า
น่าจะมีส่วนแบ่งการตลาดอยู่ที่ประมาณอันดับสาม

ค. แนวโน้มภาวะการแข่งขัน

บริษัทฯ ประเมินภาวะการแข่งขันของธุรกิจภาพยนตร์ไทยในปี 2548
น่าจะเป็นไปในแนวทางที่ทุกกลุ่มผู้ผลิตจะดำเนินการด้วยความระมัดระวังมากขึ้น
อันเนื่องมาจากการเผชิญปัญหาเกี่ยวกับการจัดโปรแกรมของผู้ประกอบการโรงภาพยนตร์
ซึ่งพบว่าขณะนี้อายุการฉายภาพยนตร์ในโรงสั้นลงอย่างมากจากโดยเฉลี่ย 2 สัปดาห์ในปี 2546
เหลือเพียง 10 วันในปี2547
ซึ่งตรงนี้เป็นการทำลายโอกาสของภาพยนตร์ระดับกลางซึ่งเป็นส่วนใหญ่ของภาพยนตร์ไทย

นอกจากนี้แล้ว
เชื่อว่าผู้ผลิตจะพยายามขยายช่องทางการจำหน่ายออกสู่ตลาดต่างประเทศมากขึ้นอันสืบเนื่องมาจากการประสบความสำเร็จของภาพยนตร์ไทยหลายๆ
เรื่องในตลาดต่างประเทศ ประกอบกับปัญหาจากตลาดภายในประเทศดังได้กล่าวแล้วข้างต้น

3.3.3 การจัดหาผลิตภัณฑ์หรือบริการ

3.3.3.1 การจัดให้ได้มาซึ่งผลิตภัณฑ์เพื่อจำหน่าย

ด้วยโครงสร้างธุรกิจภาพยนตร์ที่วางไว้ของกลุ่มอาร์
เอสทำให้การประกอบธุรกิจภาพยนตร์ดำเนินไปอย่างมีศักยภาพ กลุ่มอาร์
เอสการสร้างภาพยนตร์ดำเนินการโดยทีมงานของบริษัทย่อยของกลุ่ม
และได้รับการสนับสนุนด้านเครื่องมือและอุปกรณ์ในการถ่ายทำจากบริษัท อาร์.เอส. สตูดิโอ จำกัด
ทำให้แผนงานการผลิตภาพยนตร์ของกลุ่มดำเนินไปอย่างราบรื่น

ในด้านการสรรหานักแสดงนั้น บริษัทฯ มีนโยบายการสรรหาที่เป็นอิสระ
สามารถวางตัวนักแสดงจากนอกสังกัดอาร์ เอสได้
ทั้งนี้ขึ้นอยู่กับความเหมาะสมของCharacterของนักแสดงกับบทภาพยนตร์แต่ละเรื่อง
สำหรับการสรรหาผู้กำกับภาพยนตร์ที่ผ่านมานอกจากการร่วมงานกับผู้กำกับภาพยนตร์มืออาชีพที่มีชื่อเสียง
กลุ่มอาร์
เอสได้ผลิตผู้กำกับใหม่จากบุคลากรภายในที่มีแนวคิดสร้างสรรค์เพื่อเสนองานภาพยนตร์ที่มีรูปแบบใหม่ๆ
ไม่ซ้ำแนวตลาดเดิม ทำให้งานภาพยนตร์ของกลุ่มอาร์ เอสเป็นที่น่าติดตามของผู้ชมภาพยนตร์ตลอดมา
และเนื่องด้วยการดำเนินแผนงานผลิตภาพยนตร์ที่ต่อเนื่องทำให้บุคลากรด้านต่างๆ อันได้แก่
ผู้เขียนบทภาพยนตร์ ผู้กำกับภาพยนตร์ นักแสดง
และทีมงานผลิตให้ความสำคัญติดตามและสนใจเข้าร่วมงานกับกลุ่มฯ อย่างต่อเนื่อง

การผลิตแต่ละเรื่องนั้น จะใช้เวลาในการลงทุนสร้างรวมประมาณ 8-10 เดือน
ประกอบด้วยช่วงแรกประมาณ 3-4 เดือน เป็นขั้นตอนของการเตรียมงานเริ่มตั้งแต่การคัดเลือก
พัฒนาบท และเขียนบทภาพยนตร์ เมื่อบทเรียบร้อย ขั้นตอนต่อไปเป็นการคัดเลือกนักแสดง
เตรียมคิวถ่ายทำ และวางแผนด้านสถานที่และอุปกรณ์การถ่ายทำทั้งหมด
เมื่อทุกอย่างพร้อมจะเริ่มเปิดกล้องทันทีและใช้ระยะเวลาโดยประมาณ 3-4
เดือนจนงานถ่ายทำแล้วเสร็จ จากนั้นเป็นขั้นตอนในห้องตัดต่อ ซึ่งใช้เวลาโดยประมาณ 2 เดือน
ก่อนจะกำหนดวันเข้าฉายในโรงภาพยนตร์ บริษัทฯ
จะวางแผนการตลาดสินค้าโดยการทำโฆษณาประชาสัมพันธ์ล่วงหน้าประมาณ 2
เดือนเพื่อให้ลูกค้าผู้ชมรับทราบข่าวสาร

3.3.3.2 ผลกระทบต่อสิ่งแวดล้อม

-ไม่มี-